
MV. Houtprodukte 
bied aan: 


Lamelhout- 


enige lengte, 
enige ei. 





enige vorm. 


Wanneer u nou lamelhout bestel, 
weet u presies wat u kry. U weet 
Ook presies hoe om dit te kry en 
wanneer u dit gaan kry. 
M.V. Houtprodukte— die grootste 
vervaardigers van lamelhout in die 
Suidelike Halfrond —bied u 'n 
diens wat volledige spesifikasies, 
asook voor-vervaardigingsadvies 
insluit. 
Ons produkte is natuurlik van die 
allerbeste gehalte wat vandag in 
Suid-Afrika beskikbaar is. In enige 
lengte of wydte, of voorafver- 
vaardig volgens spesifieke grootte 
en vorm. 
M.V. Houtprodukte haal alles uit 
om u van die beste moontlike 
diens te voorsien. 

*DENLAM 
Nywerheidsafgewerkte 
lamelhoutbalke van dennehout 
vir strukturele aanwending. 


*ORNALAM 

Lamelhoutbalke van denne- 
hout virstrukturele aanwending 
met argitektoniese afwerking. 
Ideaal vir gebruik waar die 
volle prag van die hout tot sy 
reg moet kom 


*SALIGLAM 

Die aristokraat onder lamel- 
houtbalke. Verleen 'n ryk 
effek aan kerke, openbare 
geboue sowel as huise. 

Een van die groot probleme van die Hervormde 
Kerk was deurgaans die kroniese tekort aan pre- 
dikante en die stremming as gevolg daarvan aan 
uitbreiding en invloed. Een van die redes van die 
tekort is die hoë akademiese eise wat die kerk van 
die begin af gestel het aan die vorming van sy 
toekomstige leraars. Waar ander kerke hulle tevrede 
gestel het met kweekskoolopleiding wat vanself- 
sprekend in die begin nie wat wonders was nie en 
kon wees nie, daar het die Hervormde Kerk van die 
begin af opleiding aan Nederlandse Universiteite 
verkies. Maar honderd en meer jare terug was buite- 
landse reise en studies nie so voor die handliggend 
en maklik as teenwoordig nie met die gevolg dat 
slegs enkele manne hulle vir daardie studies aan- 
gemeld het. Die beroep van predikante uit Nederland 
tot ongeveer 'n halwe eeu gelede het ook nie die 
gewenste resultate gelewer nie, want die behoefte 
aan eie seuns in die bediening was die voor die 
handliggende ideaal al sal ook dadelik met groot 
dank erken word dat die kerk veel aan die Neder- 
landse predikante gehad waaronder daar baanbrekers 
was soos di. Dirk van der Hoff, ,,die eerste leraar 
van Transvaal”, M. J. Goddefroy, die man wat 
groot werk vir die kerk na die mislukte kerkver- 
eniging in 1886 gedoen het, L. E. Brandt en Jac. van 
Belkum wat jarelank die getroue en bekwame kerk- 
leiers was. 

Hierdie tekort het meegebring dat die gereelde 
bediening, die organisasie en die uitbreiding van die 
kerk daaronder gely het. Die predikante het behalwe 
hulle eie groot en uitgestrekte gemeentes met die 
swak vervoertariewe van dié tyd, ook nog verskil- 
lende vakante konsulentgemeentes behartig. Dit 
moes alles per trein geskied en het baie lang tye 


van huis meegebring. So was dit geen uitsondering 
dat 'n predikant in die vier nagmaalsmaande per jaar 
elke naweek rens die heilige nagmaal moes bedien. 
Dit was die groot ,,wa-nagmale” van dié tyd, ge- 
woonlik vyf dienste plus kerkraadsvergadering ,,aan- 
neming” en dikwels ook nog 'n basaar. 

Sedert die opleiding aan die Universiteit van 
Pretoria het onder die seënende hand van die Hoof 
van die kerk, Jesus Christus, geleidelik verbetering 
ingetree. Die ledetal wat deur elke dienaar van die 
Woord bearbei moet word is besig om stadig maar 
seker af te neem na mate jaarliks 'n groter getal pro- 
ponente gereed kom vir die bediening. Volgens Die 
Hervormer se jongste Nuusbrief is die getal bely- 
dende lidmate per predikant nou 607. In die Ring van. 
Potchefstroom is dit egter nog 8€1. Die reël in die 
kerk is dat 'n gemeente van oor die 1 000 belydende 
lidmate behoort af te stig. Aan my is meegedeel dat 
in een van ons suterkerke die getal lidmate wat 'n 
afstiging van so 'n gemeente nodig maak 500 is. Dit 
wil sê presies die helfte minder. As rekening daarmee 
gehou word, dat in agt ringe die getal lidmate per 
predikant nog oor die 700 is, dan kan veilig ge- 
konstateer word dat die getal verminder kan word 
met 100 tot 200 lidmate per predikant. En as die 
buitelandse gemeentes vir hierdie doel buite rekening 
gelaat word, dan sal die syfer per predikant nog veel 
hoër as 607 te staan kom. 

Ons konklusie is dus kleiner gemeentes en 
meer predikante. Kleiner gemeentes bring vanself 
mee afstigtings dit wil sê meer gemeentes. En 
kleiner gemeentes skep die moontlikheid van beter 
en intensiewer bearbeiding. 


Joh. Dreyer 





KLEINER GEMEENTES 
ELDERS 


In aanvulling van wat in ons hoof- 
artikel staan oor kleiner gemeentes 
vestig ons die aandag op sulke gevalle 
in die Hervormde Kerk in ander wê- 
relddele. 

in die ou historiese Nederlandse 
Hervormde Kerk is die toestand baie 
anders as hier in Suid-Afrika. Daar is 


honderdduisend, 


JOH. DREYER 


daar vorm een gemeente van 'n paar die teen oorgesteldc. Elke dorp en 
Hervormde lidmate 
met 'n span predikante, selfs tien en 


dorpie het sy Hervormde gemeente, 
dikwels met 'n eeue-oue dorpskerk en 
'n eie predikant. Hierdie gemeentes is 
soms heel klein met 'n paar honderd 
lidmate en 'n paar kerkraadslede. Met 
die kerklike agteruitgang in Nederland 
soos ook in ander Westerse lande, is 


geweldig groot gemeentes in die stede 
soos Rotterdam, Amsterdam, Utrecht 
om maar 'n paar te noem. So 'n stad 


meer met 'n hele aantal kerkgeboue en 
met 'n paar duisend lidmate vir elke 
predikant. Op die platteland is dit net 

van die gemeentetjies nou verplig om, 

or — EE EE EE 


OORDENKING 


EE 


Lees: Hebreers 12:1-11 
Teks: | Korinthiers 11:32 


Maar as ons geoordeel word, 
word ons deur die Here getugtig, 
sodat ons nie saam met die wê- 
reld veroordeel mag word nie.” 


Deur al die ceue heen het gelowige 
manne en vroue geworstel met die 
groot strydvraag na die oorsprong en 
sin van alle lyding en smart. Dit is vir 
baie 'n ondeurgrondelike misterie, van- 
weë die feit dat nie soseer die onge- 
lowige nie, maar veral en juis die 
gelowige deur soveel lyding en smart 
oorspoel word. Die gelowige is van 
oordeel dat hy daarop kan reken om 


van alle leed gevrywaar te word, ... en 
slegs op voorspoed te wag. Luister 
maar na die woorde van Job: ,,...ek 


het op die goeie gehoop, en onheil het 
gekom, en ek het gewag op lig, en 
donkerheid het gekom.” (Job. 30:26) 
...Of na die frustrasie van Asaf as hy 
uitroep: Waarlik, tevergeefs het ek my 
hart rein gehou en my hande in onskuld 
gewas. Die hele dag tog is ek geslaan, 
en my tugtiging was daar elke mêre.” 
(Psalm 73:13-14.) 


DS. F. DU C. LABUSCHAGNE 





Maar ook u en ék worstel by tye 
met die onverstaanbare misterie van 
lyding en teëspoed. Die een oomblik 
het ons nog vreugde en sonskyn ge- 
smaak, ...die volgende moment word 
ons wreed uit ons staanplek geruk, 
...word ons mooiste ideale verpletter 
en is ons toekoms skielik onheilspel- 
lend verduister. Dit alles bring verwar- 
ring en ontwrigting 'n ons gemoed, 
.,.en by tye selfs wanhoop! Hierdie 
verwarring werk deur tot op die vlak 
van die geloofslewe, omdat dit nie vir 
ons rym met 6ns beskouing van die 
lewe en toekoms van 'n Christen nie. 

'n Vraag van besondere belang vir 
elke christengelowige is hierdie: Wie of 
wat is die outeur van alle lyding in die 
lewe van die gelowige? Wat is die 
oorsprong daarvan, ...vanwaar kom 
dit? Is dit moontiik die sogenaamde 
,noodlot” wat in harde en koue onver- 
biddelikheid toeslaan? Is alles maar op 
,losse skroewe” d.w.s. toevallighede 
wat per abuis deur die onbestendigheid 
van die lewe... of deur die wispel- 
turigheid van mense ons aangedoen 
word? Wat sê Gods Woord? 

Hierop vind ons ons 'n duidelike 
antwoord in die eerste gedeelte van 
ons teks — luister: 


TUGTIGING 


TO Tu @INS 


,Maar as ons geoordeel word, word 
ons deur die Here getugtig...” 


Dit gaan hier om die tugtiginge van 
God na sy regverdige oordeel. Dit is in 
der waarheid tugtigings wat ons reg- 
matig verdien. Is ons dan nie in sonde 
ontvang en in ongeregtigheid gebore 
nie? En is die sonde dan nie die oorsaak 
van ons ewige honger en kommer nie? 
Ja, van nature is ons onbewus altyd 
in verset en rebellie teenoor God. Ons 
kan dus ons lyding identifiseer met die 
tugtiginge van God, waarvan ons sénde 
die aanleidende oorsaak is. 


Maar weet dit die ingryping van 
God by wyse van tugtiging in ons lewe, 
is in wese groot genade. Wanneer ons 
die woord ,,tugtiging'” in sy oorspronk- 
like betekenis naslaan, dan hou dit — 
hoe teenstrydig dit ookal mag klink — 
heerlike en troosvolle betekenis in: Ons 
vind daarin die Afrikaanse woord ,,pe- 
dagogiek” feitlik letterlik terug. M.a.w. 
dit gaan hier om ons ,,opvoeding”, 
,,dissiplinering'” en vorming” in die 
geloof. Hier is dus sprake van 'n Vader 
— kind verhouding, waarin die liefde 
van die Vader tot Sy kind, die enigste 
dryfkrag is! Van hierdie belangrike feit 
maak ook die Hebreërbrief melding in 
die voorgelese gedeelte, met dié 
woorde: ,,... want die Here tugtig hom 
wat Hy liefhet, en Hy gesel elke seun 
wat Hy aanneem” (vers 6). Trouens, 
die tugtiging is juis teken van ons 
kindskap, ,want', sê die Hebreërbrief 
verder, ,as julle sonder tugtiging is, 
...dan is julle onegte kinders en nie 
seuns nie” (vers 8). Wat 'n verassende 
openbaring. 


'n Verdere vraag wat na vore kom 
— en miskien die allerbelangrikste — 
is hierdie: Wat is die doel van ons tug- 
tiging — wat het (God hiermee in 
gedagte? As ons dit maar weet, sal dit 
vir ons onnoembare troos inhou. Hierop 
kom ons teks net een van die heerlikste 
antwoorde: 


4 ...Sodat ons nie saam met die 
wêreld veroordeel mag word nie.” 

Waarlik, uit hierdie woorde van ons 
teks straal die goedheid en genade 
van God! Nou word een ding vir ons 
duidelik: God se tugtiging is nie daarop 
gemik om ons af te takel en te ver- 
nietig nie — soos wat ons dikwels 
dink nie — nee, trouens, juis die téén- 
deel is waar, naamlik God wil ons juis 
langs hierdie weg vrywaar van enige 
veroordeling en verdoemenis! God het 
juis ons behoud en redding in gedagte, 
ja, ons enige heil en welsyn! Indien 


BEHOUD 


God ons dus nie sou tugtig nie sou dit 
eintlik beteken dat God ons aan die 
enige verlorenheid en hel prysgee — 
en dit sou die grootste smarte van 
ons lewe weesl! Die onbekeerde en 
ongelowige, ja, God-vyandiggesinde 
wêreld is volgens die Skrif reeds ver- 
oordeel, ... en wag net op die voltrek- 
king van sy finale vonnis met die we- 
derkoms van Christus. En alhoewel ons 
as christen-gelowiges in hierdie ver- 
oordeelde wêreld werk en woon, tog is 
ons burgerskap nie van hierdie wêreld 
nie, ...maar in die hemel. Daartoe is 
on begenadig, nie vanweë onsself nie, 
maar omdat God ons in Christus reeds 
uitverkies en geheilig het as sy eien- 
dom, ...as sy kerk, ... en dit ook aan 
ons in die Verbondsteken van die 
heilige Doop bevestig en verseël het! 
Omdat ons dus aan 'n ander koninkryk 
met 'n ander bestemming behoort, 
...ja, omdat ons aan God Self be- 
hoort... daarom kasty en tugtig God 
ons in Vaderlike liefde reeds nou en 
hier — as dit nodig is — ,Sodat ons 
nie saam met die wêreld ewige verlore 
sal gaan nie”! Dit gaan dus om die 
kontras: Om hier en nou in liefde ge- 


tugtig te word — en vir ewig behoue 
te bly, ...6f om in hierdie lewe in alles 
jou sin te kry — soos in verwende en 
tugtelose kind — en in die enige oor- 


deel van God onder te gaan! Verstaan 
u nou, dat Gods tugtiginge in ons lewes 
in der waarheid teken van sy GENADE 
is? 


Aansluitend by alles wat tot dusver 
gesê is, maak die Hebreërbrief ook 
melding van die vrug van Gods tug- 
tiginge in ons lewe, naamlik heiligheid” 
en ,geregtigheid” (verse 10 en 11). 
Merkwaardig genoeg: ,,heiligheid” en 
geregtigheid” is eienskappe van die 
beeld van God” waarvolgens die 
mens in die paradys geskape is — 
maar tegelyk die eienskappe wat mat 
die sondeval vermink en selfs tot niet 
gegaan het. Wanneer die Hebreërbrief 
dus konstateer dat hierdie eienskappe 
nou die vrug van Gods tugtiginge in 
ons lewe is, word daarmee verkondig 
dat die tugtiginge van God meewerk 
om ons weer na die ware beeld van 
God te herskep! Onmiddellik kom die 
vraag nou na vore: Is tugtiging in sig- 
self algenoegsaam tot herskepping van 
die mens? Gaan dit maar net om tug- 
tiging sonder meer?” Die antwoord 
hierop is 'n ondubbelsinnige ,Nee”. Die 
behoudend en herskepping van 'n mens 
was en is alleen in Jesus Christus te 


] Blaai om 

soos by ons lankal die geval is, kom- 
binasies te vorm om saam 'n leraar te 
beroep en te onderhou. 

In die Hervormde Kerk in die Ver- 
enigde State van Amerika, wat nog 
voor die Hervormde Kerk in die Kaap 
met die koms van Van Riebeeck in 
1652 gestig is, is daar in sommige op- 
sigte nogal ooreenkoms met ons Her- 
vormde kerklike toestande hier, maar 
ook opvallende verskille. Een hiervan 
is, dat soos in die Nederlandse Her- 
vormde Kerk is daar 'n regse en meer 
linkerhandse vleuel, wat ons hier geluk- 
kig nie het nie. Maar net soos by ons 
in Suid-Afrika is daar 'n geleidelike 
uitbreiding oor die land. Soos ons kerk 
na die naamsverandering in die Kaap in 
1842 en dié in die Vrystaat in 1867 
weer geleidelik vanuit Transvaal ge- 
meentes in die ander provinsies en ook 
buite ons landsgrense gestig het, so 
ook in die Verenigde State. Na die 
oorname van die V.S. deur Engeland 
in 1664 het die Hervormde kragpunt 
deur emigrasie uit Nederland in die 
vorige eeu almeer verskuif van Nieuw- 
Amsterdam, die later New York, aan 
die ooskus na die staat-Michigan en 
omgewing, by die groot mere. 

Vanhier uit Michigan en ander state 
daarlangs het die Hervormde Kerk uit- 
gebrei na die suide en weste, selfs tot 
in die verste suidoostelike puntjie, die 
skiereiland van Florida. In een van die 
onlangse uitgawes van die ,,Church 
Herald”, die amptelike blad van dié 
kerk, wat bekend gestel word as 
,official organ of the Reformed Church 
in America the oldest Protestant de- 
nomination on the North American 
Continent, with a continuous ministry 
since 1628” verskyn in lesenswaardige 
artikel oor die geleidelike uitbreiding 
van dié kerk na Florida, die totstand- 
koming van die een gemeente na die 
ander en die uiteindelike vorming van 
'n nuwe Ring van Florida. In dié artikel 
word vertel dat drie Hervormde families 
uit Grand Rapids in Michigan vir han- 
delsdoeleindes verhuis het na St. 
Petersburg in die staat Florida, dat ook 
hulle net soos baie van ons mense, 
nie tuis kon raak in ander bestaande 
kerke aldaar nie en toe besluit het om 
'n eie Hervormde gemeente te stig met 
die hulp van hulle moederkerk. Gedu- 
rende 1955 is die ideaal verwesenlik 
en sedert dié tyd is nog dertien ander 
gemeentes gevorm en nou is die veer- 
tien saam georganiseer in 'n aparte 
ring. Dit alles klink vir ons so bekend 
asof dit in Suid-Afrika gebeur het, in 
die Kaapse skiereiland of Natal of Rho- 
desië. Wat in hierdie gemeentes in die 
Ring van Florida opval is die klein getal 
lidmate in elkeen van die veertien ge- 

meentes, maar elkeen met sy eie kerk- 
gebou en eie leraar. Gemiddeld het elke 
gemeente maar net 181 lede gehad, 
wat as aktiewe lidmate beskrywe 
word. '|n die beginstadium het hulle 
steun van groter gemeentes elders an- 
ders as ook uit die algemene kerkkas 
ontvang, en vir kerkbou-doeleindes is 
hulle gehelp met fondse uit die kerk 
se Kerkboufonds teen 'n lae rente. 
Die gemeentes wat nog gehelp word 
se hulp sal jaarliks verminder word 
met tien persent en gedurende 1981 sal 
na verwagting almal op eie bene staan. 





TUGTIGING 
TOT ONS BEHOUD 


[7] Van vorige bladsy 


vind — daarvoor het Hy sy lewe aan 
die kruis opgeoffer en met sy opstan- 
ding verseël. Maar die tugtiginge van 
God is wel ,,middele” wat God aan- 
wend om ons van agter ons sondige 
skanse op te jaag... en ons uit te 
dryf tot in die deurboorde hande van 
Christus. 


Dit alles word vir ons duidelik wan- 
neer Paulus van die Wet van God — 
die Wet wat ons oordeel — praat as 
“N tugmeester na Christus toe”. Die 
bedoeling is dat ons uiteindelik sal te- 
regkom by die Man van Smarte, van 
wie Jesaja geprofeteer het dat ,,die 
straf wat vir ons die vrede aanbring, 
was op Hom”. So verstaan ons nou 
dat Gods tugtiginge in der waarheid 
Gods liefdevolle ingrype in ons lewens 
is, waardeur Hy ons tot 'n opregte ge- 
loof in, en gemeenskap met Jesus 
Christus wil bring — tot sy eer... en 
tot ons ewige redding! So verskyn die 
Beeld van Christus in ons hoe langer 
hoe meer en word ons nuwe skepsels 
na Gods bedoeling! En dit alles is deel 
van Sy uitverkiesende genade — ge- 
nade waarvoor ons sy Naam dag en 
nag moet roem en prys! 


Aanvanklik het ons ons besig gehou 
met die vrae na die oorsprong van ons 
smarte en lyding asook die doel van 
ons tugtiging. Nou ken u die antwoord 
op al hierdie vrae. Sal u dan nie ophou 
om verder oor u lewe te tob en u te 
verknies nie? Sal u nie u selfbejam- 
mering en onvergenoegdheid staak... 
en in plaas daarvan begin om God te 
dank en te prys — juis vir al u tug- 
tiginge nie? Kom laat ons dit liewer in 
vreugde saam met Paulus uitroep: 
...Ons ligte verdrukking wat vir 'n 
oomblik is bewerk vir ons 'n alles oor- 
treffende ewige gewig van heerlikheid.” 


Amen. 














PREEK BY GELEENTHEID VAN 
DIE PUBLIKASIE VAN DIE BLYE 
BOODSKAP, UNIVERSITEITS- 
OORD, PRETORIA, 
30 NOVEMBER 1975 


Die gelykenis van die Saaier, 
Lukas 8:4-15 
Skriflesing: 
Psalm 1:1-6; Psalm 19:8-12; 
Lukas. 8:4-15 


Dit is die eerste geleentheid dat daar 
by 'n erediens uit die nuwe Afrikaanse 
vertaling van die Bybel voorgelees word 
en die Woord daaruit bedien ward. Vir 





PROF. DR. E. P. GROENEWALD 





al die betrokkenes is dit 'n oomblik van 
diepe ontroering en van opregte dank- 
baarheid teenoor die almagtige God 
wat aan die wêreld sy Woord gegee 


$ Es 


DIÉ GELYKENIS 
VAN DIE 


SAAIER 


Op 30 November 1975 is die eerste gedeelte van die nuwe Bybelvertaling 
amptelik in ontvangs geneem. Dit is die voltooide vertaling van die vier Evangelies, 
Handelinge van die Apostels en Psalms 1-50. 

Die algemene sekretaris van die Bybelgenootskap ds. Gerrit van der Merwe 


het die Bybelgedeelte ,,Die Blye Boodskap” 


in ontvangs geneem. Onder andere is 


'n eksemplaar oorhandig aan die Staatspresident. 

Die verrigtinge het plaasgevind in die Ned. Geref. Kerk Universiteitsoord. 
Na die verrigtinge is die erediens gelei deur die voorsitter en onder-voorsitter van 
die Eindredaksie-kommissie van die Bybelvertaling proff. drr. E. P. Groenewald en 
J. P. Oberholzer. Prof. Oberholzer was dus die eerste om die Skriflesing by 'n 
erediens te doen uit die nuwe Bybelvertaling na die amptelike ontvangs en prof. 


Groenewald die prediking. 

Dr. P. M. Bremer voorsitter van die Nasionale Raad van die Bybelgenootskap van 
Suid-Afrika oorhandig 'n uitgawe van die Blye Boodskap aan die Staatspresident 
op 30 November 1975. 


het, en dit aan elke volk in sy eie taal 
beskikbaar stel. By hierdie geleentheid 
wil ons egter nie ons eie gemoedsaan- 
doeninge op die voorgrond stel nie, 
maar aan die gemeente die Woord be- 
dien na aanleiding van die gelykenis 
van die saaier, soos voorgelees uit 
Lukas 8. 

Hierdie gelykenis is die eerste wat 
Jesus in sy prediking gebruik, en ook 
die eerste van twee (vgl. die gelykenis 
van die onkruid in die akker) waarvan 


Hy self die verklaring gee. Deur sy ver- 
klaring bied Hy ook die sleutel vir die 
verstaan van al die gelykenisse. 

In die eerste drie Evangelies vind 
ons die gelykenis van die saaier in 
ongeveer dieselfde bewording opge- 
teken, maar nie in dieselfde Skrifver- 
band nie. By Markus, en in navolging 
ook by Matteus, word dit voorafgegaan 
deur gebeurtenisse waardeur die teen- 
stand teen Jesus aan die lig kom. Eers 
is dit die Fariseërs wat sy werk toe- 


Die Hervormer, 


skryf aan die owerste van die duiwel, 
Beëlsebul. Daarna kom sy moeder en 
broers om Hom te probeer terugneem 
huis toe omdat hulle meen dat Hy ,,van 
sy kop af is.” In hierdie konteks van 
teenstand en vyandigheid vertel Jesus 
die gelykenis van die saaier. Daarmee 
word aangedui dat die gelykenis in 'n 
besondere sin te doen het met die teen- 
stand teen sy blye boodskap. Lukas 
plaas die gelykenis in 'n meer simpa- 
tieke konteks, maar die element van 
teenstand kom ook hier net so sterk 
op die voorgrond. Dit moet in gedagte 
gehou word by die verklaring van die 
gelykenis. 

Die ,,gelykenis” was 'n bekende 
vorm van onderrig by die Jodendom. 
Dit kan omskryf word as 'n verhaal uit 
die daaglikse lewe wat dien om 'n 
verborge of onuitgesproke gedagte of 
waarheid uit te spreek. Dit het dus 'n 
saakhelfte en 'n beeldhelfte. Die saak- 
helfte is gewoonlik goed verstaanbaar; 
die beeldhelfte kan vir die oningewyde 
'n volslae raaisel wees. Daarom maak 
die gelykenis skeiding tussen dié wat 
hoor maar nie verstaan nie, en dié wat 
hoor en verstaan en ter harte neem. 

Ook die gelykenis van die saaier het 
sy saakhelfte en sy beeldhelfte. En 
hierdie gelykenis is juis bedoel om 
skeiding te maak tussen dié wat nie 
verstaan nie en dié wat wel verstaan 
en luister. 

Die saakhelfte vertel van 'n saaier 
wat getrou sy saaiwerk doen en moet 
ondervind dat hy aan 'n groot deel van 
sy saad skade ly. Daar is saad wat op 
die pad val waar dit vertrap word en 
deur die voëls weggedra word; 'n deel 
van die saad val op 'n rotsbank wat 
met 'n dun laag grond bedek is: dit 
ontkiem gou en verdroog net so gou; 
'n deel val tussen onkruid waar dit 
ontkiem en groei maar verstik word 
deur die onkruid: dit kon nie tot vrug 
nie. Maar daar is ook 'n vierde deel 

wat in goeie grond val: die ontkiem, 
groei en dra vrug, en dit lewer selfs 
'n hondervroudige oes. 

Volgens éns norme tree die saaier 
onverstandig op deur saad uit te strooi 
op dele van die land waar dit nie kan 
groei nie. Hy handel egter volgens die 
gebruik van sy tyd: hy saai voordat hy 
ploeg. Omdat die ploeg nog nie die 
aard van die grond aan die lig gebring 
het nie, saai die saaier oor die hele 
land. Die hele land kry die geleentheid 
om die saad te ontvang. Eers nadat 
die saad op die grond geval het, en 
die ploeg daaroor gegaan het, en die 
graan opkom, kom aan die lig wat van 
die saad geword het. 


Die saakhelfte is duidelik. Dit dui op 
die gewone verloop van sake soos die 
saaiboer dit destyds ondervind het. Hy 
moet vooruit verwag dat 'n groot deel 
van sy saad, trouens drie dele uit vier, 
verlore gaan. Maar een deel lewer so'n 
oorvloedige oes dat die skade ingehaal 
en die saaier ryklik beloon word vir sy 
arbeid. Daarin lê 'n woord van bemoei- 
diging vir die saaier. Teenslae en te- 
leurstellings sal kom; dit moet hy ver- 
wag. Maar tog word sy arbeid met 
seën bekroon. En hy het rede om God 
te dank! 

Die embleem van die Bybelgenoot- 
skap van Suid-Afrika is die beeld van 
die saaier. Getrou daaraan het hy met 
' die publikasie van Die Blye Boodskap 
'n stuk saaiwerk gedoen. Nou kan hy 
uitsien na die vrug op die arbeid. Die 
saakhelfte van die gelykenis kondig 
aan dat daar teleurstelling sal wees. 
'n Deel van die saad, self die grootste 
deel van die saad, sal nie tot vrug kom 
nie. Maar daar sal ook oorvloedige stof 
tot dankbaarheid wees. Die Here God 
wat die wasdom gee, sal sorg vir 'n 
oes wat die hart tot groot dankbaarheid 
stem. Daarop kan ons reken! 

Maar nou moet ons ook let op die 
beeldhelfte van die gelykenis. 

Dat daar 'n beeldhelfte is en deur 
Jesus juis as baie belangrik beskou 
word, blyk reeds uit die woorde waar- 
mee Hy die saakhelfte van die gely- 
kenis afsluit. Hy doen dit met die 
woorde: ,,Wie ore het en kan hoor, 
moet luister!” Hierdie woorde dui op 'n 
betekenis wat bo die tydelike uitgaan. 
Die uitdrukking kom meermale in die 
mond van Jesus voor, maar altyd in 'n 
teksverband waar daar 'n heenwysing 
is op die toekoms wanneer alle dinge 
tot 'n voleinding kom. Deur die woorde 
te gebruik, gee Jesus te kenne dat die 
onderrig deur die gelykenis nie net met 
tydelike dinge te doen het nie, maar 
met die ewige dinge. Dit gaan om die 
voorbereiding op die voleiding. Die ge- 


lykenis het dus 'n diepe betekenis wat 
nagespeur moet word. 


Die dissipels besef dit. Daarom kom 
vra hulle dat Jesus die gelykenis vir 
hulle moet verklaar. In sy antwoord 
praat Jesus van ,,die geheime van die 
koninkryk van God' (v. 10). Daarmee 
het Hy iets gesê wat vir die disispels 
volkome nuut en nie meteen verstaan- 
baar was nie. In die Joodse oorlewering 
en geskrifte is geen enkele gelykenis 
te vind wat met die koninkryk van God 
te doen het nie. Oor die koninkryk het 
hulle konkreet gedink: dit sou die her- 
stel van die ryk. van Dawid hier op 
aarde wees. Maar nou laat Jesus blyk 
dat die koninkryk van God 'n geeste- 
like koninkryk is, en dat die gelykenis 
van die saaier juis daarmee te doen 
het. 


Dit lê dan ook voor die hand dat in 
die verklaring van die gelykenis daar 
'n verskuiwing van betekenis plaas- 
vind. In die saakhelfte het dit gegaan 
om die saaier en sy saad, maar in die 
beeldhelfte gaan dit om die geaardheid 
van die grond. Die grond is mense in 
wie se harte die saad geval het. Dit 
skemer selfs deur dat die ,,saad” mense 
is in wie se lewe die saad opgeneem 
is. Hoofsaak egter is dat die saad die 
geaardheid of gesteldheid van die 
grond, d.w.s. die mense wat die Woord 
hoor, aan die lig bring. Hulle word in 
vier klasse of kategorië ingedeel, al na 
gelang van hulle reaksie op die Woord. 

Die indeling van mense in vier klasse 
kom by die Jodendom ook voor. Dit 
word vertel van 'n Rabbynse leermees- 
ter wat sy leerlinge in vier groepe in- 
gedeel het: party is soos 'n spons wat 
alles opneem, party soos 'n tregter wat 
alles laat deurloop, party soos 'n filter 
wat net die onsuiwerheid agterhou, en 
party soos 'n sif wat kan skei tussen 
die bruikbare en die onbruikbare. Maar 
in die Bybel self vind ons 'n nog tref- 
fender indeling in vier groepe. Dit is in 
Ps. 1 te vind. Daar is sprake van ,,die 
wat die raad van die goddelose volg, 
en die wat met sondaars omgaan”, en 

die wat met liasinniaes saamspan”. en 
dan ,,die wat in die woord van die Here 
sy vreugde vind”. Van nader beskou, 
kan die gelykenis van die saaier dus 
aangewys word as Jesus se kommen- 
taar op die eerste Psalm. Maar in sy 
kommentaar bring Hy nuwe dinge aan 
die lig. 

Onder hierdie nuwe dinge tree daar 
veral drie op die voorgrond: Eerstens 
gaan dit om die koninkryk van God. 
Daarom is die saaier niemand anders 
nie as die brenger van die koninkryk 
nie: die Messias. Die Ou Testament 
praat wel van God as die saaier, maar 

nooit word na die Messias in so 'n 
verband verwys nie. In die gelykenis 
self word wel nie uitdruklik gesê dat 
die Messias die saaier is nie, maar in 
die verklaring van die gelykenis van 
die onkruid sê Jesus ,,Hy wat die goeie 
saad saai, is die Seun van die mens” 
(Mat. 13:37). Dus dit gaan om die blye 
boodskap van die koninkryk van God 
soos dit deur Jesus verkondig word. 
Daardie woord besit ons in die Bybel. 

Tweedens word gesê: Die saad in 
die woord van God. In die Ou Testa- 
ment word Israel genoem die planting 
van God of die wingerd van God, maar 
die beeldspraak dat die woord van God 
saad is, kom nie voor nie. Dit is iets 
nuuts. Maar dit is 'n beeld wat in ons 
tyd goed begryp word. Ons ken immers 
die mag van die woord om die denke 
en lewe van mense te beinvloed en te 
vorm. Dit wil die Woord van God juis 
by uitnemendheid doen. 


Daar is ook 'n derde faktor wat op 
die voorgrond tree. Daar is sprake van 
die duiwel. Waar die saad van die 
Woord gesaai word, word die duiwel 
aktief. Daar tree die faktor van frustra- 
Sie en verydeling na vore. Daarom sê `n 
Franse Skrifverklaarder dat hierdie 
gelykenis ,,eerder satanologies as pië- 
tisties” verklaar moet word. Satan doen 
wat hy kan om die saaiwerk te verydel. 
By al drie die dele van die saad wat 
nie vrug lewer nie, is die aandeel van 
die duiwel te bespeur. Oral waar die 
Woord verkondig word, gaan die Satan 
aan die werk. En hy werk met mense. 
Juis dit wil die beeldhelfte van die 
gelykenis aan ons sê. 


Daar is mense by wie Satan 'n mak- 
like taak het. Die Woord vind in die 
verharde hart geen ingang nie. Satan 
sorg daarvoor dat ,,die raad van die 
goddelose” gevolg word. Die Woord 
word uitgeban. Die hart word soos 'n 
harde pad. En vandag in sommige dele 
van die wêreld word die Bybel selfs op 
staatsgesag onderdruk. 


Daar is mense wat die Woord met 
blydskap ontvang, selfs met geesdrif. 
Daar is 'n heilige geesdrif waarvoor 
ons God moet dank. Maar hier moet 
ons die geeste onderskei. Daar is ook 
'n geesdrif wat van die duiwel is. Wat 
gewoonlik as ,,geesdrif” of ,,Begeiste- 
rung” geken word, hoort eerder in 'n 
konsertsaal tuis, en nie in die huis van 
God nie. Hier pas die nugtere denke. 
Maar Satan sorg vir die oppervlakkig- 
heid. As die beproewing kom, blyk die 
gebrek aan diepte baie gou. Net onder 
die oppervlakte bly die rotslaag: die 
,omgang met sondaars”, en die Woord 

verloor sy krag. Satan slaag in sy werk 
van verydeling. 

Daar is mense wat die Woord hoor 
en dit aanneem. Dit ontkiem wel in hulle 
harte en groei ook 'n bietjie. Maar 
Satan sorg vir die onkruid. Volgens 'n 
ander gelykenis is hy self die saaier 
van die onkruid (Mat. 13:38). Hy sorg 
vir die sorge, die bedrog van die ryk- 
dom, die genietinge van die lewe — 
dinge wat die saad van die Woord so 
oorwoeker en verstik dat dit geen oes 
oplewer nie. Noem dit materialisme, 
noem dit hedonisme, noem dit nuwe 
heidendom, maar dit is en bly ,,n 
saamspan met die ligsinniges”. En Sa- 
tan verydel die oes. 

Maar daar is ook mense wat weet 
om die Satan te weerstaan. Dit is hulle 
,wat die woord met 'n goeie en op- 
regte hart hoor en dit bewaar en deur 
volharding vrug dra”. Hulle open hulle 
harte. Daar is diepte en daar is bevry- 
ding van die inwerking van die Bose. 
Hulle lewe is vrugbaar vir die Here. 
Van so 'n man sê Ps. 1: ,,Dit gaan baie 
goed met die mens... wat in die 
woord van die Here sy vreugde vind 
dit dag en nag oordink. Hy is soos 'n 
boom wat by waterstrome geplant is, 
wat op die regte tyd sy vrugte dra en 
waarvan die blare nie verlep nie. Hy is 
voorspoedig in alles wat hy aanpak.” 

Sulke mense bring blydskap vir die 


Saaier; hulle vergoed vir die skade 
wat Satan aanrig; hulle bewys dat die 
saad goed is, en hulle lewer 'n oor- 
vloedige oes vir die koninkryk van God. 

Deur die vrystelling van 'n nuwe 
Bybelvertaling in Afrikaans word ander- 
maal gesaai. Oor die hele gebied van 
die Afrikaanssprekende gemeenskap, 
van die een kant na die ander sonder 
dat 'n enkele gedeelte oorgeslaan word, 
word gesaai. En ook hier is die bood- 
skap van die gelykenis van die saaier 
van toepassing: 

Die Saaier is opreg: Hy is Jesus 
Christus. 

Die saad is goed: daarvan getuig 
ook Ps. 19:8-12. 

Die grond is van verskillende 
gehalte: dit sal blyk nou dat die 
saad gesaai is. 

En die satan sal aan die werk 
gaan. 

Teenoor die gesaaide saad sal daar 
uiteenlopende reaksies wees: Daar sal 
onverskilligheid wees, of kortstondige 
blydskap; of daar sal so n' verstrenge- 
ling met die dinge van die wêreld wees 
dat die Woord verstik word. Satan sal 
sy werk doen! 

Maar daar sal ook 'n ryke oes wees. 
Daarvan gee die gelykenis ons die ver- 
sekering. En bo alles: God sal sy werk 


doen! 
& 


EMIL BRUNNER 

Die Woord van God word verlaag, 
teruggebring tot religieuse lektuur en 
etiese programmas om dit so in oor- 
eenstemming te bring met die heden- 
daagse lewe en denke. Die teologie 
word in wysbegeerte verander, histo- 
rie-wetenskap en godsdienspsigologie. 


Vir die bestudering van die Bybelse 
openbaring is sosiologie, psigologie en 
pedagogiek in die plek gestel, weten- 
skappe wat onmiddellik resultaat be- 
lowe. 


Die studeerkamer van die predikant, 
tevore die vertrek waar 'n mensekind 
hom ootmoedig onder die ewige Woord 
onderwerp het, is in 'n buro vir tallose 
sosiale aangeleenthede getransformeer; 
en die preek is 'n stuk toegepaste po- 
pulêre etiek na gelang van die vraag 
van die dag. Die eersgeboortereg van 
die evangelie van die koninkryk van die 
hemele word vir 'n pot lensiesop van 
praktiese resultaat en onmiddellike in- 
vole verkoop. 





Umoetheeljaar selfdieleiselshou. 
Ons sorg dat uheeclvakansieloshandekanry 


Treinry is loshande die 
beste manier om te kom waar u 
wil wees. As u met die trein ry, 
kan u die natuurskoon dophou, 
pleks van die spoedmeter. U kan 
rustig vergeet van snelstrikke, 
padvarke, verkeersknope, 
petrolbeperkings en al die ander 
dorings op `n motoris se pad. 

En u kom uitgerus by u 
bestemming aan. 

Die hele gesin 

Die hele gesin se vakansie 
begin die oomblik as hulle op 
die trein klim. 

Vir pa wat heerlik langbeen 
Kan sit na die jaar se harde werk. 

Vir ma wat haar nie hoef te 
bekommer oor padkos of slaap- 
plek nie. 

En vir die kleinspan wat 
hope speelruimte het en nooit `n 
oomblik verveeld sal wees nie. 


os Ui 


Konsessietyd is grootspaartyd 


In konsessietye betaal u tot 25% minder vir u 
kaartjie. Onthou net: 
K onsessiek aartjies is net geldig vir die jaar. 


waarin hulle uitgeneem is. net in konsessietve en 
net vir retoerreise. Die heenres moet beegm op die 
datum wat die Kaartjie timgee en mag nie onder- 
breek word nie. Kaartjies word nie uitgereik vir 
heën- of terugreise wat op `n Vrydag. Saterdag of 
Sondag begin nie. 

K onsessies is nie Van toepassing op die Blou- 
trein of die Drakensberg nie 

Beplan u volgende vakansie volgens dié 
konsessietydtafel en bespaar groot geld: 

7 Januarie tot 24 Maart 1976 

6 Apr tot 13 Aprl 1976 

1 Mei tot 17 Junie 1976. 

13 Julie tot 17 Augustus 1976 

$ September tot 22 September 1976. 

5 Oktober tot | Desember 1976. 

Volle besonderhede byte kry bv alle stasies en 
SA. Spoorwegreisburu N. 








E 


Uitmuntende etes 

Ons treinpersoneel is opge- 
lei om te sorg dat u net die aller- 
beste behandeling kry wanneer 
u aansit vir een van ons uit- 
muntende etes. Of `n drankie 
bestel. Of u bed laat opmaak. 

Van daardie eerste seep- 
gladde wegtrek tot die laaste 
foutlose stilhou weet u u is in 
goeie hande. 


Goedkoop 

En treinry is die goedkoop 
manier van ry. Want kinders 
onder sewe, wat deur vol- 
wassenes vergesel word, ry 
gratis en dié onder twaalf teen 
halfprys. En as u in konsessietye 
ry, betaal u baie minder vir u 
kaartjie. 

Span heel vakansie uit. Ry 
per trein. 

VZ76/a970/8/1 

DIE 
HEILIGE EVANGELIE 
VOLGENS LUKAS 


As ons die Skrif reg wil verstaan, is 
dit van die allergrootste noodsaak dat 
ons die agtergrond van elke skrywer 
van elke boek moet ken. Gedurende 
die laaste aantal jare het ons periodiek 
verantwoorde agtergrond gegewens 
gekry wat die boeke van die Ou Tes- 
tament betref. Hierdie stof wat d.m.v. 
die ,Hervormer'” gegee is, het daartoe 
gelei dat baie van ons lidmate die Ou 
Testament vandag beter verstaan. Een 
lidmaat het self teenoor my persoonlik 
gesê dat daar elke keer na die ver- 
skyning van een van hierdie aflewerings 
'n nuwe deel van die Bybel vir hom 
oopgegaan het. Ek spreek seker na- 
mens baie van ons lidmate as ek op- 
regte dank betuig aan al die medewer- 
kers van hierdie rubriek. 


Wat die agtergrond gegewens van 
die Nuwe Testament betref is die ge- 
gewens in die ,,Hervormer” skaars. 
Oor die argeologie van die Nuwe Tes- 
tament het ons al baie ontvang, hoof- 
saaklik uit die hand van dr. Koekemoer, 
maar oor die skrywers van die Nuwe 
Testament, die aard en die doel van 
elke boek, het ons nog nie veel gehoor 
nie. Die behoefte in hierdie verband is 
groot. Hierdie nederige poging m.b.t. 
die evangelie van Lukas word deur my 
onderneem nie omdat ek beplan om 
sodanige artikels te skryf oor al die 
boeke van die Nuwe Testament nie, 
ook nie omdat ek myself as 'n outori- 
teit op hierdie vakgebied wil uitgee nie, 
maar met die hoop dat die outoriteite 
in hierdie verband wel die pen sal op- 
neem. 


Wie is die skrywer van die derde 
Evangelie? Elkeen sal antwoord dit is 
Lukas. So sê ons want bo-aan die 
derde Evangelie staan: ,,Die Heilige 
Evangelie volgens Lukas”. Dit is alge- 
mene kennis dat die opskrifte bo-aan 
die verskillende Bybelboeke eers later, 
lank na die skrywe self, bo-aan geplaas 
is. Die opskrif self is daarom nie vol- 
doende om sonder enige twyfel vas te 
stel wie die skrywer is nie. 


Reeds van die vroegste tye. af is 
aanvaar dat Lukas die skrywer is van 
die derde Evangelie. As daar geen op- 
skrif bokant die Evangelie was nie, hoe 
is op dié gedagte gekom dat Lukas die 
skrywer is? Met die vasstelling wie 
die werklike skrywer is, is daar in die 
Skrif self baie gegewens wat gehelp 
het. Beide die Lukas Evangelie en Han- 


delinge is gerig aan 'n sekere Theofilus 
(Luk. 1:3 en Hd. 1:1). In Hd. 1:1 maak 
die skrywer melding van 'n ,,eerste 
verhaal” wat hy opgestel het. Hieruit 
kon maklik die afleiding gemaak word 
dat dieselfde persoon wat Handelinge 
geskryf het, het ook die derde Evan- 
gelie geskryf. 


DR. M. J. BEUKES 


Uit Handelinge self is getuies dat 
die skrywer van Handelinge 'n persoon- 
like reisgenoot van Paulus was. Die 
skrywer van Handelinge praat tot en 
met hoofstuk 16:9 in die derde per- 
soon. In 16:10 slaan hy meteens oor 
in die eerste persoon (ons). ,,En toe 
hy die gesig gesien het, het ons dadelik 
probeer om na Macedonië te gaan. Ons 
het dan afgevaar van Troas... En ons 
het in hierdie stad 'n paar dae deurge- 
bring”. Hieruit kan ons die afleiding 
maak: Die skrywer van Handelinge het 
by Paulus en sy reisgenote in Troas 
aangesluit en hulle op die sendingreis 
na Europa vergesel. ('n Mens praat nie 
van ons as jy nie self by is nie.) Die 
eerste persoon word gebruik tot by 
16:17. Heelwaarskynlik het die skrywer 
vir Paulus en sy geselskap net tot by 
Filippi vergesel en toe daar agterge- 
bly. In 20:5 neem die ,,ons gedeeltes” 
weer in aanvang, en ons tref dit aan 
tot by 21:17. Die skrywer het waar- 
skynlik in Filippi gebly en toe weer 
daar by Paulus se geselskap aangesluit 
en saam met hulle na Jerusalem ge- 
gaan. Vanaf 27:2 tref ons weer die 
,ons gedeeltes” aan tot aan die einde 
van die boek Handelinge. Hieruit kan 
ons die afleiding maak dat die skrywer 
van Handelinge en die derde Evangelie 
vanaf Jerusalem saam met Paulus ge- 
gaan het tot in Rome waar Paulus 
gevange geneem is. 


So ver het ons vasgestel die skrywer 
was 'n reisgenoot van Paulus en bevind 
hom nog by Paulus tydens sy gevan- 
geskap in Rome. Uit Handelinge self 
weet ons dat Paulus baie reisgenote 
gehad het. Die feit dat die skrywer nog 
by Paulus is tydens sy gevangenisskap 
te Rome beperk die moontlikheid tot 
hulle wat Paulus noem in sy briewe 
wat hy geskryf het vanuit Rome. Nog 
steeds bestaan daar baie moontlikhede. 
Uit al die moontlikhede het die meeste 
skrywers van die begin af vir Lukas 

gekies as die waarskynlikste. Die sterk- 
ste argument wat aangevoer word is 
dat volgens die taal en die styl die 
skrywer 'n geneesheer moes wees, en 
Lukas is die enigste wat aan hierdie 
kwalifikasies voldoen. Uit die tekste 
waar die naam van Lukas voorkom 
(Kol. 4:14, Filemon :24 en 2 Tim. 4:11) 
kan twee groot afleidings gemaak word 
i.v.m. die persoon van Lukas: Hy is 'n 
christen uit die geledere van die hei- 
dene en hy is 'n mediese dokter. Hier- 
die twee feite word nog deur die 
volgende bevestig: As hy van Joodse 
oosprong was sou hy sy aanhalings 
uit die Ou Testament geneem het uit 
die Hebreeuse Ou Testament en nie 
uit die Griekse vertaling (die Septua- 
gint) nie. Hy spreek Jesus nie aan met 
die Hebreeuse vorn. ,rabbi” nie, maar 
eerder met die Griekse ,,didaskalos” 
(meester). Hebreeuse name vermy hy 
oor die algemeen, hy vervang dit met 
Griekse name (4:2, 22:40 en 23:30). 
Waar hy wel 'n Hebreeuse naam ge- 
bruik, gee hy 'n vertaling daarvan 
(Hd. 4:36). Hy is volkome vry van alle 
Joodse partikularisme. Dat Lukas skryf 
in die taal en die styl van die medici 
van sy tyd is in 1882 sonder enige 
twyfel vasgestel deur W. K. Hobart in 
sy ,,The Medical Language of St. Luke”. 
Na bestudering van Hobart se werk 
het Harnack, Zohn en ander gesagheb- 
bende Nuwe Testamentici tot dieselfde 
konklusie gekom. 


Skrywers vanaf die vroegste tyd is 
dit oor die algemeen eens dat Lukas 
in Antiochië gebore is en groot ge- 
word het. Een van die tekste nl. die 
Codex Bezae bevestig dit in Hande- 
linge 11:28. Hoewel hierdie teks nie as 
eg aanvaar kan word nie, word tog die 
vroeë tradisie van sy geboorteplek be- 
vestig. Tertulianus is van oordeel dat 
Paulus die Evangelie aan Lukas ver- 
kondig het tydens sy eerste besoek 
aan Antiochië, wat in Handelinge 13 
vermeld word. Hy oordeel dat Paulus 
en Lukas mekaar reeds sedert hulle 
studentejare in Tarsus geken het. Die 
anti-Marcionitiese Proloog sê in 160 
n.C. van Lukas: Hy is gebore in Antio- 
ch'ê in Sirië, 'n mediese dokter van 
beroep, hy was 'n dissipel van die 
apostels en later 'n reisgenoot van 
Paulus. Hy het die Here sonder voor- 
behoude gedien. Hy het geen vrou of 
kinders gehad nie. In die ouderdom van 
84 sterf hy te Boëtië. Hy skryf die 
derde Evangelie en Handelinge. Juli- 
cher-Fascher en ander Nuwe Testa- 
mentici het ongetwyfeld aangetoon dat 
daar geen rede bestaan om die egtheid 
van die anti-Marcionitiese Proloog te 
betwyfel nie en sodoende ook nie sy 
uitsprake iv.m. Lukas nie. Origines 
was van oordeel dat Lukas een van 
die sewentig disipels was, wat deur 
Jesus uitgestuur is. Lukas 1:2 sê die 


[7] Na volgende bladsy 





teendeel nl. hy was nie een van die 
ooggetuies rondom Jesus se lewe en 
werk nie. Die tradisie dat Lukas een 
van die twee Emausgangers was, gaan 
in die lig van bg. ook nie op nie. Die 
volgende hipoteses aangaande Lukas 
se lewe is ook nog nie as waar bewys 
nie. Die stelling van Gregorius van 
Nizianze dat hy een van die eerste 
martelare was. Nicephorus se uitspraak 
dat hy op 80 jarige ouderdom aan 'n 
olyfboom opgehang is en die berigte 
dat hy 'n groot skilder was. 


Van die vroegste tye af is Lukas 
aanvaar as die skrywer van die derde 
Evangelie. Beide Eusebius en Origines 
sê in die derde en die vierde eeu dat 
Lukas die skrywer is. Beide die Latynse 
en Siriese vertalings wat van die twee- 
de eeu af bestaan, skryf die Evangelie 
toe aan Lukas. Teen die einde van die 
tweede eeu vermeld 'Tertulianus dat 
dié Evangelie, waarvan Lukas die 
skrywer is, aan baie bekend is. In 160- 
170 n.C. vind ons in die Muratoriese 
fragmente 'n lys van geskrifte wat ge- 
bruik is om tydens die openbare gods- 
diens te lees. Dit maak uitdruklik 
melding van die Evangelie wat deur 
Lukas die medikus geskryf is. In die 
jaar 140 n.C. toe Justinus onderwys 
gegee het te Rome, het Lukas reeds 
deel uitgemaak van 'n versameling van 
Evangeliese geskrifte. Hierdie geskrifte 
is volgens Justinus op die eerste dag 
van die week saam met die profete aan 
die gemeente voorgelees. Al die po- 
gings om Lukas te verwerp as skrywer 
van die Evangelie het tot vandag mis- 
luk. 


Die vraag na die bronne wat Lukas 
gebruik het om sy Evangelie op te stel, 
het baie geleerdes in die verlede besig 
gehou. Die eerste drie verse gee vir 
ons belangrike inligting in hierdie ver- 
band. ,Aangesien baie onderneem het 
om 'n verhaal op te stel oor die dinge 
wat onder ons al vervul is ,soos hulle 
wat van die begin af ooggetuies en 
dienaars van die Woord was, dit aan 
ons oorgelewer het, het ek ook dit 
goedgedink, hooggeagte Theofilus, na- 
dat ek van vooraf alles noukeurig on- 
dersoek het, om dit in volgorde aan u 
te skrywe (Lk. 1:1-3). Uit hierdie verse 
is dit duidelik dat Lukas nie sondermeer 
die stof wat hy van ander gekry het, 
net so oorgeskryf het nie. Lukas wou 
juis sélf die gebeure meedeel en daar- 
om doen hy dit eers nadat hy al die 
stof wat hy verkry het, noukeurig ont- 
leed en ondersoek het. Dié Evangelie 
sal daarom nie slegs beskou kan word 
as die produk van ander se oorlewering 
en denke nie, maar as werk van Lukas 
self. As gelowiges sal ons egter altyd 
moet onthou dat die primêre outeur 
van die Skrif nie 'n mens is nie, maar 
die Heilige Gees. Met alles wat ons 
daarom sê i.v.m. Lukas se werk bedoel 


ons eintlik: Die Heilige Gees het so op 
hierdie wyse van Lukas se werk ge- 
bruik gemaak. Uit die proloog van die 
Lukas Evangelie kan ons aanneem dat 
Lukas die volgende bronne gebruik het 
om die Evangelie op te stel: eie er- 
varings, mondelinge- en skriftelike oor- 
lewerings. 


Uit die proloog of die inleiding kan 
ons reeds aflei dat Lukas self nie oog- 
getuie was van wat gebeur het met 
Christus nie. Hy was wel in aanraking 
met baie persone wat persoonlik die 
werk van Christus gesien en beleef het. 
Vir baie jare was Lukas in die nouste 
kontak met Paulus gewees. Paulus het 
heelwaarskynlik feitlik almal geken 
wat met Jesus in aanraking was op 
aarde. By Paulus self kon hy daarom 'n 
enorme hoeveelheid gegewens gekry 
het om sy Evangelie te skryf. Lukas het 
self ook baie geleentheid gehad om 
ooggetuies van Jesus Christus te ont- 
moet. Besondere geleentheid daartoe 
was veral in die jare B7-59 n.C. toe hy 
Saam met Paulus in Palestina was. 
Gedurende hierdie tyd het hulle veral 
vertoef in Jerusalem en Cesarea (Hd. 
21-27), twee van die plekke waar 
Jesus voortdurend opgetree het. 


Gedurende hierdie tyd het Lukas in 
aanraking gekom met die eerste chris- 
telike gemeente, waarvan die meeste 
seker alles gesien en gehoor het wat 
Jesus Christus op aarde gedoen het. 
Daar in Jerusalem kom Lukas ook in 
aanraking met Jakobus, die broer van 
Jesus (Hd. 21:18). By lg. het hy seker 
veral baie inligting gekry i.v.m. Jesus 
se jeugjare en die tyd toe Hy by sy 
ouers aan huis was. 


Dit is seker hoegenaamd nie te ver- 
gesog om te sê dat Lukas ook die 
moeder van Jesus in Jerusalem ont- 
moet het nie. Van haar word gesê dat 
sy al die woorde van Jesus in haar 
hart bewaar het (Lk. 2:19 en 51). Van 
besondere belang is die feit dat Lukas 
in persoonlike verbinding was met 
Markus die skrywer van die tweede 
Evangelie. (Kolos. 4:10-14 en Filemon 
24). Markus was waarskynlik persoon- 
like ooggetuie van Christus se persoon, 
woord en werk. Hy was ook 'n getroue 
volgeling van Petrus en sy Evangelie is 
hoofsaaklik gegrond op die prediking 
en gegewens wat hy van Petrus gekry 
het. Behalwe lewende persone wat 
baie inligting aan Lukas verskaf het, 
het hy seker ook tydens sy verblyf in 
Jerusalem en Cesarea verskeie plekke 
besoek waar Jesus opgetree het. Dit 
is aanneemlik dat Lukas as geleerde 
voortdurend aantekeninge gemaak het 
van alles wat hy gehoor en beleef het 
wat van belang sou wees vir die skryf 
van sy Evangelie. 


(Word vervolg) 


Dr. (Gollin se 
Pille 


Prys 35c & 65c. 


vir GAL en LEWER 


Blakende gesondheid is die teenoor 
gestelde van die volgende klagtes 


AANGEPAKTE TONG 


NARE HOOFPYNE 
GALAANVALLE 
BITTER MOND 
HARDLYWIGHEID 


VLEKKE, PUISIES, ENS. 
VLEKKIES VOOR DIE OË 
OPGEBLAASTE GEVOEL 
LUSTELOOSHEID 
SOOIBRAND 


GEEL GELAAT 


Die oorsaak 'n lui lewer en te veel 
Gal, 


Die beproefde en beste middel — 


Dr. (Collin se Gal- 


en Lewerpille 


Prys 35c & 65c van alle Aptekers 
of van 


G. FOURIE 
Posbus 762, Pietermaritzburg 

Alleenlik 
Santam 
bied 

ek 


Multipleks 
/ beskerm al jou 
besittings saam - ) 
jy betaal net 
motorversekering. 





MULTIPLEKS 


Een versekeringsplan beskerm alles 
vir sé min geld, sé min moeite. 


Stuur my asseblief 'n gratis eksemplaar van u 
Multipleks-brosjure. 


NAAM ) toit 2sposted baosdd 
&5 bres " $ 


Santam Versekering 


Stuur aan: Posbus 653, Kaapstad 8000. % 
da sasjas14 

ROME (1) 


Daar heers heelwat onsekerhede ten 
opsigte van die oudste geskiedenis van 
die stad Rome. Dit val buite ons bestek 
om in 'n populêr kerklike tydskrif enig- 
sins op hierdie onsekerhede te probeer 
ingaan. 


DR. P. J. THEO KOEKEMOER 
Roma, (soos die naam van die stad 
in Latyn en Italiaans lui) is geleë in die 
provinsie met dieselfde naam, Roma, 
in die regio Lazio (Latium), aan weers- 
kante van die Tiberrivier. Die inwoner- 
tal vandag, beloop ongeveer 3 miljoen. 
Die oudste nedersetting sou op 21 April 
753 voor Christus op die Palatynse 
heuwel (mons Palatinus) gestig wees 
deur die eerste koning, Romulus. Een 
van die name van Rome, ,,Stad van die 
sewe heuwels”, kom juis hiervandaan 
dat Rome gebou is op sewe heuwels: 
Pincio, @uirinale, Viminale, Esguilino, 
Capitolino, Palatino en Aventino. Die 
twee dele van die stad aan weerskante 
van die Tiber word verbind deur 'n 
stuk of twintig brie. Die middelpunt 





DIEP U EROM-E 





Rome: Rustig vloei die Tiberrivier. Op die agtergrond die St. Pieter. Regs die 
kasteel Angelo. 





Rome: Die Colosseum, herhaaldelik deur oorloë en aardbewings verwoes. 


van die eens magtige Romeinse keiser- 
ryk het gelê op die heuwels Capitolinus 
en Palatinus. 'n Groot aantal tempels 
tot eer van die Romeinse veelgodedom 
is hier gebou, asook die keiserlike 
paleise. Tussen hierdie heuwels het die 
argeoloë een van die mees besiens- 
waardighede blootgelê, die terrein wat 
bekend is as die Forum Romanum. Na 
die val van die Wesromeinse Ryk is die 
sentrum verplaas na die toe reeds dig- 
bevolkte Campus Martius, daar waar 


die Tiberrivier 'n boog maak, wes van 
die heuwel Capitolinus. Die smal 
straatjies van hierdie deel van die stad 
laat mens dink aan die middeleeue. (In 
die somer kan dit hier ontsettend 
warm en droog word!) Die oue Rome 
het eers die karakter van 'n stad begin 
kry toe die Etruskiese geslag hulle kom 
vestig het op die heuwel Capitolinus, 
daar 'n heiligdom opgerig het en hulle 
heerskappy as ,,konings” bevestig het. 
Met die verdrywing van hierdie ,,ko- 


nings” in die jaar 510 v.C. het die ge- 
skiedenis van Rome duideliker geword, 
veral na die verowering deur die Gal- 
liërs, 390 v.C. In hierdie tyd was die 
Forum wat So uiters moerasagtig en 
ongesond was, reeds ontwater deur 
die aanleg van die Cloaca Maxima. Die 
groot, dik muur se oorsprong word 
teruggevoer na die dat van koning 
Servius Tullius, ongeveer vier eeu v.C. 
Die so bekende weg, die Via Appia, 
en die oudste waterleiding word ook 
dateer uit die begin van die vierde 
eeu V.C. 

Met die keisertyd breek 'n nuwe era 
aan in die geskiedenis van Rome. Die 
uit die Bybel bekende keiser Augustus 
het gesorg vir 'n aantal pragtige open- 
bare geboue. Hy het die stad in veer- 
tien wyke (regiones), elk met sy eie 
bewakingsdiens, verdeel. So kon orde 
makliker gehandhaaf word en die uit- 
breek van brande beter beheer word. 
Na die groot brand in die jaar 64 n.C. 
toe keiser Nero die christene as die 
brandstigters beskuldig het en hulle 
vir die leeus gegooi het (,,christiani ad 
leones!”), is daar baie beter aandag aan 
'n ruimer stadsbeplanning gegee. Tem- 
pels, marksale, badhuise en pleine het 
orals verrys. Keiser Aurelianus (270 
tot 275 na C.) het die stadsmuur van 
18.3 kilometers laat bou, die muur wat 
vandag nog die sentrum van die ou 
antieke Rome omsluit. Die vernaamste 
poorte in hierdie muur staan vandag 


nog: Porta Flaminia, Porta Salaria, 
Porta Nomentana en 'n hele paar ander 
)] Blaai om 

DIE OU ROME 


C] Vervolg van vorige bladsy 


Die eerste christenkeiser, Konstantyn 
die Grote, het 'n aantal kerke laat bou. 
Na die verowering van Rome deur 
Alarik (410 n.C.) en Genserik (455 
n.C.), het veral die monumente in 
verval gekom sodat daar gedurende 
die vroëe middeleeue selfs 'n aantal 
verdwyn het. 

Aangesien die water van die Tiber- 
rivier ondrinkbaar was, moes daar baie 
geld en energie bestee word aan die 
bou van waterleidings na die stad toe. 
Die oudste was die van Appius (312 
v.C.). Daarna is gebou die Anio Vetus 
(273 v.C.), gevolg deur 'n hele paar 
ander. Vir die sinlikheid van die ou stad 
is ook gesorg deur die daarstelling van 
rioleringskanale, die sg. ,,cloaca”. In 
die lys van openbare geboue van an- 
tieke Rome word 144 ,latrinae” en 46 
,lupanaria” aangegee. Vir publieke 
ontspanning is daar teaters, amfiteaters, 
sr os Ee SA aa Rome: Die Forum Romanum wat in hierdie artikel vermeld word. 
Op gevegte tussen gladiatore (swaard- 
vegters), voorstellings van wildediere, 
groot opvoerings, optogte, ens. Die 
mees bekende amfiteater waarheen elke 
toeris vandag nog haas, is seker die 
,Amphitheatrum Flavium', beter be- 
kend as die Colosseum. Vir wedrenne 
met waens het die ,,Circus” as stadion 
gedien. Die vernaamste van lg. sta- 


dionne was die Circus Maximus, wat 'N BOEK OOR 'N AKTUELE ONDERWERP 


nie lank gelede deur argeoloë oopge- 


Re aar WE ilgrekes oor Hel REVIVAL” OF REFORMASIE? 


keiser Augustus gestig binne in die 














tempel van Apollo, op die heuwel Pa- 'N STUDIE OOR DIE METODISME 
latinus. Vir die onderwys is deur 
keiser Hadrianus die Athenaeum op- deur Proff. G. C. P. van der Vyver 
gerig, waar studente kon studeer in BA Coot 
o.a. die Griekse en Romeinse letter- - v. Loetzeë 
kunde asook Welsprekendheid. P. W. Buys 
Wat Paulus gesê het t.o.v. die grote , 
godsdienstigheid van die Grieke, weet N BOEK WAAROP U LANKAL WAG 
ons uit Handelinge 17. Maar hier in MM . "verf 
Rome kon hy ee dieselfde sê! Op ,Ons leef in 'n tyd waarin die Metodisme opnuut momentum 
die Forum Romanum het na 510 v.C. gekry het in ons eie land en oor die hele wêreld. Daarom is die 
verrys die tempels vir Castor en Pollux verskyning van hierdie studie baie aktueel.” Aldus prof. W. J. 


asook vir Saturnus. Ook het hier ge- - $ 
staan die tempel van die godin Venus, Snyman in die voorwoord. 
die legendariese stammoeder van die 

Caesarfamilie. Noordoos van die Forum * 

laat keiser Vespasianus (69-79 na C.) 
die Forum Pacis aanlê, met 'n tempel 
ter ere van die godin van Vrede, Pax. 
Keiser Hadrianus laat tempels bou vir 
Venus en Roma, oos van die Forum 
Romanum. Keiser Severus bou 'n yslike P R O R E ( EE 
tempel op die Zuirinaalheuwel ter ere 

van Serapis. 


Jammertog dat 'n toeris, vanweë die POSBUS 343 TOMSTRAAT 86 


die tydsfaktor gedwonge is om tussen 
hierdie magdom van besienswaardig- Tel. (01841) 8876/6/7 
hede, altyd weer sy horlosie dop te Potchefstroom. 2520 


hou. 


Bestel vandag nog u eksemplaar vanaf die uitgewers: 


Prys R1,25 posvry. 


(Word vervolg) 

VERBANDE 


1. DRIE TEMAS MET AGTERGROND 
(vervolg) 


Die grondpatroon van die ontluikende 
onderwyswese van die Z.A.R. gedu- 
rende 1850-1900 het geblyk te wees: 
Onderwys in 'n Christelike gees met 
inbegrip van nie-leerstellige Bybelon- 
derrig in staatsondersteunde skole, 
beman met staatsaangestelde leerkragte 
onder beheer en opsig van die regering 
met medewerking en raadgewing van 
plaaslike instansies. Sodanige toebe- 
deling het die emigrante waaronder die 
kerklik-gereformeerdes, tevrede gestel 
en is mettertyd opgeneem in die S.A. 
nasionale skoolonderwysbestel. Dus 
riglyne van betekenis. 


PROF. DR. C. H. RAUTENBACH 


Om vir die onderhawige verhandeling 
ruimer perspektief daarop te kry, kan 
verder onder die drie aspekte van die 
tydsafmeting aan daardie ontvouing 
aandag bestee word: 1) voorafgaande 
onderwystoedrag tot en met die Groot 
Trek; 2) tydgenootlike optrede van 'n 
verteenwoordigende emigrante - per- 
soonlikheid soos Paul Kruger en ook 
van sy geesgenote; en 3) die vroeë 
terugblik op die Transvaalse onderwys- 
verlede, toe die verowerdes in 1907 
hulle eie eerste Onderwyswet behandel 
het. 


Aangaande 1) — Die Verenigde Ne- 
derlande het uit die Tagtigjarige oorlog 
(1568-1648) as Calvinisties-reformato- 
riese kerkstaat met 'n staatskerk ge- 
kom. Die kerk het opsigbevoegdheid 
wat die godsdienstige betref, oor die 
skole gekry wat self van die staat 
uitgegaan het. Aan die ander kant het 
die staat baie seggenskap oor die kerk 
behou. 


'n Verwante patroon is tot 1804 aan 
die Kaap gevolg met die kompanjie en 
Sy organe in die plek van die owerheid. 
Nadat kerkrade daar ingestel is, het 
hulle opsig oor die skool wat ook 
diensbaar was aan die kerk se kate- 
gese, gekry. Kategismus of Kort Begrip 
was 'n hoofdis van die skoolonderrig. 
Onderwysers is deur kerkrade gekeur. 
Veeboere en grensboere het buite be- 
reik van die enkele skole geraak. Hulle 
moes toe maar self voorsien in die 
elementêre onderwysbehoeftes gerig 
op kerklidmaatskap, deur private skool- 
ties en huisonderwysers. Laasgenoem- 
de was ook nog deur kerkrade gekeur. 
In die Hollandse tyd was die meerder- 
heid skoolmeesters Duitsers, van huis 
uit Luthers-evangelies. Lutherses het 


en PERSPEKTIEWE 


(12) Vervolgreeks 


egter eers teen die einde van die 
Hollandse tydperk vergunning gekry 
vir eie kerkstigting in Kaapstad onder 
voorwaarde dat Hollands as kerktaal 
gebruik sou word. 

Rondom die eeuwisseling van 1800 
het egter 'n reeks gebeurtenisse in 
Europa met insluiting van Nederland, 
en met nawerking op kerk en skool, 
ook aan die Kaap, plaasgevind. In 1795 
het die staatsbewind in Nederland in 
die hande van die Bataafse Republiek 
gekom. Die nuwe bewind het onder die 
invloed van denkbeelde van die verlig- 
ting en van die Franse Rewolusie ver- 
keer. Daaronder inbegryp was volslae 
skeiding van kerk en staat met afskaf- 
fing van bevoorregting van enige kerk. 
Op 15 Augustus 1796 het die Nasionale 
vergadering in Nederland 'n dekreet 
uitgevaardig, ,,ter afscheiding van de 
Kerk van de Staat en het doen op- 
houden eeneer bevoorrechte Kerk.” 

Maar vir begrip van die gang van die 
saak in Nederland sowel as die Kaap, 
moet rekening gehou word met mati- 
gende invloede wat aldaar werksaam 
was. In Frankryk self het die Jacobyne 
in 1796 die teuels in hande gekry en 
die uiterstes van hulle rewolusionêre 
voorgangers enigsins getemper. Die 
Hollanders was buitendien nie so ra- 
dikaal van aard en ingesteldheid as die 
hartstogteliker Franse nie. Verder het 
Napoleon wat in 1801 eerste konsul 
van die Franse Republiek geword het, 
om staatsredes waardering gehad vir 
kerk en godsdiens omrede van hulle 
vormende betekenis van die staats- 
burgers en hulle invloed op die sedelike 
peil van die maatskappy. In 1803 was 
dan ook deur die Bataafse Republiek 
bepaal dat die godsdiens van die 
uiterste gewig was en dat dit nie aan 
die oppertoesig van die Staat onttrek 
kon word nie. 

Dit was deel van die agtergrond, toe 
J.A. de Mist in 1803 as gedeputeerde 
kommissaris-generaal Kaap toe gestuur 
is om die nuwe orde te bewerkstellig. 
Die Kompanjie het in 1795 in duie ge- 
stort, die Kaap is in dié jaar deur die 
Britte beset en is in 1802 terug in die 
hande van Nederland. De Mist, 'n pre- 
dikantseun, was baie bekwaam, ver- 
draagsaam, 'n man wat met oordeel en 
menskundigheid verandering en ver- 
skuiwing toegepas het. Hy was sterk 
onder invloed van die verligting maar 
het tog `n behoudende inslag gehad. 
In 1804 het hy kort na mekaar 'n pro- 
visionele kerkorde en skoolorde (11 
September) uitgevaardig, enigsins aan- 
gepas by Kaapse omstandighede. Die 


kerkorde is al aangesny. Enersyds het 
hy kerklike bevoorregting afgeskaf ver- 
klaar, maar andersyds het die goewer- 
ment 'n sterk vat behou op die 
Hervormde gemeentes, deur aanstelling, 
besoldiging en plasing van predikante 
en deur voorsiening van sittingsreg 
van twee kommissarisse-politiek — 
gedeputeerdes van die goewerment — 
op die beoogde tweejaarlikse Algemene 
Kerkvergadering van die vyf gemeentes 
in 'n presbiteriaal-sinodale kerkverband 
saamgesnoer. De Mist se skoolorde het 
die tradisionele kerklike-leerstellige 
godsdiensonderrig in die skole vervang 
deur algemeen-Christelike Bybelonder- 
rig, waardeur die beginsels van die 
Christendom by die aanstaande burgers 
ingeskerp sou word. Net soos sy las- 
gewers het hy die waarde van sodanige 
onderrig baie hoog aangeslaan. Beheer 
van die onderwys is toevertrou aan 'n 
raad van sewe ,,skolarge”, waaronder 
twee Hervormde en een Lutherse pre- 
dikant. Waar onderwysbelange van die 
buitedistrikte ter sprake was, kon ge- 
noemde raad die predikante ter plaatse 
koëpteer met raadgewende bevoegd- 
heid. Kerkrade het ook nog onderwy- 
sers ondersoek en gekeur. Kort gestel: 
Staatsbeheerde onderwys met alge- 
meen-Christelike Bybelonderrig is inge- 
voer. 


In politieke opsig was De Mist se 
Kaapse reëlings 'n verbygaande tussen- 
spel. Maar sy kerkorde en veral die 
samehangende skoolorde het 'n bly- 
wende uitwerking op die Suid-Afri 
kaanse onderwysbestel tot vandag 
behou. Die Britse bewind het dit oor- 
geneem maar de Mist se beklemtoning 
van die Nasionale in die onderwys is 
vervang deur stelselmatige verbritsing. 
Van sy riglyne het 'n vaste plek ver- 
ower. Sy bydrae tot die onderwysont- 
vouing in Suid-Afrika word dikwels met 
afkeuring aangehaal deur hom te be- 
stempel as die outeur en bevorderaar 
van sekularisasie en neutraliteit in die 
inheemse onderwys. lndien sekulari- 
sasie die ontkerkliking ewenwel sonder 
ontkerstening daarvan beteken, dan het 
De Mist 'n groot aandeel daaraan ge- 
had. Maar indien dit bedoel belewing 
van wêreld en menswees sonder God 
of geloof met gevolglike skoolonder- 
wys sonder godsdiens- en Bybelon- 
derrig, dan het hy daar nie 'n reg- 
streekse aandeel in gehad nie. Streng 
geneem is neutrale skole en onderwys 
sodanige as wat sonder enige Bybel- 
onderrig in die skoolprogram moet 
klaarkom. In die Kaapkolonie was daar 

wel gedurende 1865-1886, sodanige 
beleid en praktyk in die staatsbeheerde 
ondersteunde skole. Maar dit was deel 
van die verengelsingsprogram en nie 
'n vertraagde nawerking van De Mist 
se skoolorde nie. Ons verskil met De 
Mist se motief in waardering van gods- 
diensonderrig as 'n soort opvoedings- 
instrument sonder meer maar dit is nie 
billik om die verkeerde Britse beleid in 
die Kaapkolonie op sy rekening te plaas 
nie. In die Christelike Humanisme van 
De Mist c.s. was die klem te veel op 
die Humane. 

Ook die emigrante-gemeenskap of 
Boere van die Suid-Afrikaanse Repu- 
bliek het gekom tot 'n mate van onder- 
skeiding tussen die skool se godsdiens- 
en Bybelonderrig van nie-kerklike-leer- 
stellige aard, en die kategese van en 
deur die kerk vir belydende lidmaatskap 
— soos alreeds met vers en kapittel 
toegelig. 'n Onderskeiding tussen die 
skool en die kerk se vorm van omgang 
met dieselfde Bybel, word onvermyde- 
lik wanneer afstand gedoen word van 
'n kerkstaat met 'n staatskerk met die 
gevolglike uitwerking op staatsbeheerde 
onderwys, wat dan ontkerklik word 
sonder ontkerstening of ontchristeli- 
king. Anders gesê: die leerstellige of 
konfessionele, kerklike of denominasio- 
nele — ongelukkig ook genoem sek- 
tariese — word vervang deur die 
algemeen-Christelike. Het De Mist 
gedwaal deur vroegtydig onder ver- 
anderde omstandighede dergelike lyne 
te trek, al sou mens nie saamstem met 
sy teologiese ingesteldheid nie? 

Dis die vraag. Kategese is 'n amp- 
teliek kerkfunksie. 

Die bekwaam hedendaagse regsin- 
nige Hervormde teoloog A. A. van Ruler 
(1909-1971) het dieselfde onmisken- 
bare werklikheid beskrywe deur te 
verklaar: die skool is 'n kultuurgestalte 
en nie 'n evangelisasie-instituut nie. 
Daarvolgens sien hy die skool as ge- 
kerstende kultuurstruktuur en nie 'n 
instelling vir kategese wat by die kerk 
en sy ampte en organe behoort. Nog- 
tans is die twee komplementêr in 'n 
Christelike maatskappy. Die skerp- 
sinnige Kampense Gereformeerde pro- 
fesoor, G. Th. Rothuizen (gebore 1926), 
het in 1972 geskryf: ,,De school, ook 
de Christelijke, hoort nu eenmaal meer 
by de kultuur dan by de kerk. Tegen 
een tragische vermenging van die twee, 
wordt nog steeds gezondigd.” De Mist 
se skoolorde, met sy blywende gevolge 
vir onderwysbeheer en Bybelonderrig 
in die openbare onderwys, verdien 'n 
mate van heroorweging in die lig van 
'n onderwysteologie met die nodige 


diepgang, sonder onderskrywing van 
sy verligtingsdenkbeelde. Dit is 'n 
sodanige baken op die onderwyspad 
as wat diepte-ontleding verdien. 


2. Vanself bring dit ons by die tyd- 
genootlike ten opsigte van die Trans- 
vaalse onderwysera, 1850-1900. Ons 
bedoel veral die deelname van 'n per- 
soonlikheid soos Paul Kruger wat oor 
nagenoeg die hele termyn 'n betrokkene 
was. Self het hy verklaar dat hy op die 
Kommissie vir die eerste Grondwet in 
die 1850's was. Dit is al verneem dat 
hy as vise-president in 1874 doenig 
was met amendering van artikel 26 van 
die Burgers-onderwyswetsontwerp. 


Origens het hy die wet aanvaar, hom 
daarby neegelê en dit gehelp handhaaf 
en uitvoer. In 1882 het hy leiding ge- 
neem om die N.G. predikant S. J. du 
Toit as onderwyshoof te kry en het die 
Du Toit-wet help deurloods, eweso die 
Mansvelt-wet van 1892 met daarop- 
volgende uitbouing van die staatson- 
derwys in gesubsidieërde skole. Kruger 
het saambeweeg vanaf die onderwys: 
toebedeling onder die eerste Grondwet 
met die Hervormde Staatskerk en kerk- 
lik-leerstellige skoolonderwys met 
staatsteun. Hy was daarna medestander 
van ds. Dirk Postma in die vroeë 1860's 
om diskriminasie ten gunste van die 
staatskerk en tot ongerief van die 
Gereformeerde Kerk, gewysig te kry. 
In 1862 is gelykheid van burgerreg ver- 
kry en in 1865 subsidie vir die onder- 
wyser van die Gereformeerde skool, 
gestig op Kruger se plaas, en verplaas 
na Rustenburg met die doel om ook 'n 
kern van 'n Teologiese Skool te vorm. 
Kruger was daarbenewens medever- 
antwoordelik vir die onderwyswet van 
1874, wat in die aanhef respek vir 'n 
ieder se godsdiens aanvaar het. Hy was 
dus 'n betrokkene met die uitkristal- 
lisering van die twee riglyne gemeld in 
die begin van hierdie artikel: Algemene 
Christelike onderwys in gesubsidieërde 
openbare skole deur staatsbenoemde 
onderrigpersoneel. In 'n toespraak van 
1882 het Kruger verklaar dat hy dit sy 
plig ag om in die politiek (openbare 
lewe en instelling CR) alle kerkgenoot- 
skappe op gelyke voet te behandel. 
Dit het hy ook gedoen. Die tweede 
Gereformeerde predikant van Pretoria 
J. $. L. Venter, opvolger van N. J. R. 
Swart met wie dit in 1871 misgeloop 
het, het wel in 1877 'n Gereformeerde 
,buurtskool” te Daspoort buite Pre- 
toria aan die gang gesit, maar sonder 
'n aandeel van Paul Kruger. Dié ds. 
Venter het ook bedank en Spoelstra 
sê tereg dat die aansien van die Ge- 
reformeerde Kerk toe op 'n laagtepunt 
was. Inmiddels het Kruger, 'n stigters- 
lid van die Gereformeerde Kerk, se 
aansien nog steeds gestyg, veral by die 
ou emigrante, die Boere. 

'n Gunstige wending is bevorder 
deur die koms van ds. Petrus Postma 

as `predikant van die Geref. gemeente, 
Pretoria, in 1882. Hy was die oudste 
van die reeks skrander seuns van die 
Geref. grondlegger prof. Dirk Postma: 
was een van die vroegste gegradueer- 
des van die Universiteit van die Kaap 
die Goeie Hoop (gestig 1873); was 
Saam met sy broer Marthinus na 
Grahamstad gestuur vir gevorderde 
onderrig, ondanks die kritiek wat sy 
vader daaroor moes verduur, en is in 
1875 benoem as dosent aan die Teolo- 
giese skool te Burgersdorp. In 1876 het 
hy die eerste literariese professor van 
die hoër literariese afdeling daarvan 
geword. Intussen het hy die predikant- 
studie voltooi, in 1880 predikant te 
Aliwal geword en in 1882 te Pretoria 
waar hy herder en leraar was en gebly 
het onder andere van President Kruger 
tot dat dié in die jare daarna (1900) 
gedwing is tot ballingskap. Hy het 
goeie onderwyservaring en kennis 
gehad en kon daaroor 'n beduidende 
oordeel vel. En ds. Petrus Postma het 
hom goedsmoeds geskik in die onder- 
wysbestel van Transvaal. Ons weet nie 
van enige aksie van sy kant in daardie 


jare tot private staatsondersteunde 
kerkskole of ouergroep-skole in 
Transvaal nie. Spoelstra verklaar: 


anders as in die Kaapkolonie het die 
onderwysbeheer (van Transvaal CR) 
die bevolking bevredig. Verder skryf 
hy: ,teen die einde van die eeu staan 
C. de Jonge in die vuurlinie vir die 
onderwysbeleid van Kruger en Mans- 
velt.” De Jonge was Sekretaris van 
Onderwys, kerklik Gereformeerd, en 
moes die venyn teen Kruger in die 
1890's verduur. Hy is ontslaan deur 'n 
meerderheidstem van een in die Uit- 
voerende Raad en het te Elandslaagte 
gesneuwel. Kortom die Gereformeer- 
des het genoeë geneem met die onder- 
wyspatroon se gees, administrasie 
beheer van die Republiek, al was die 
amptelike Kerkbeleid anders. Waarom 
so? Spoelstra het op 'n plek beweer 
dat die gemoedelike Geref. geestes- 
gesteldheid, georiënteer aan die afskei- 
ding van 1834 in Nederland teen 1896/ 
1897 in S.A. begin het om plek in te 
ruim vir wat hy ,,militante Calvinisme” 
noem. Vir ons lyk dit of sodanige ver- 
skuiwing eers voorbodes in 1908 begin 
wys het, versterk is in 1916/1917 onder 
leiding van proff. W. Kamp en J. D. 
du Toit om gedurende die dekade 
1920-1930 besonder sterk na vore te 
kom as 'n Neo-Calvinisme in Kuyper se 
styl. Dit het toe weer polarisasie van 
die ander twee Afrikaanse Kerke uit- 
gelok. Daaroor kom later meer. 


Feit is dat soos P. V. Bingle in sy 
proefskrif (1960) — Die Geref. Kerk 
en die Onderwys, 1859-1959 — verklaar 
het, die Gereformeerdes tevrede was 
met die manier van oprigting, instand- 

houding en beheer oor die skole in die 
Z.A.R. Daarenteen sê hy dat die Kaap- 
kolonie se owerheid alleen neutrale 
skole ondersteun het. Maar dit was 
alleen so gedurende 1865-1886, want in 
1886 is toe nie-denominasionele of 
nie-konfessionele onderwys terugge- 
bring in die skole. Maar daar het dit die 
Geref. Kerkleiding nog nie geval nie. 
Is dit nie so nie dat die Kerke se 
onderwysbeleid net soveel indien nie 
meer situasie-bepaald is as prinsi- 
piëel nie? Ewenwel was die Transvaalse 
patroon soos beskryf, bevredigend vir 
beide Gereformeerdes en Hervormdes 
en wat die godsdiensbepaling en be- 
heer betref, ook vir die Ned. Herv. of 
Geref. Kerk, maar wat die aanvulling 
van leerkragte betref het lg. met 1892 
se verkiesing ook om daardie rede 
Kruger byna gelig met Piet Joubert se 
teenkandidatuur. Dr. Jan Ploeger het 
in sy onderwyshistoriese proefskrif 
daardie stryd beskrywe. Ewenwel was 
die Transvalers se algemene tevreden- 
heid, meer bepaald met die beheerstel- 
sel van voorheen asmede die voorsie- 
ning vir nie-leerstellige Bybelsonderrig 
in die skole, vertrekpunt vir die terug- 
blik van 1907, waaroor voorts gehandel 
word. 


3. Na die anneksasie van die Repu- 
blieke in 1902, was die Transvaalse toe- 
drag gedurende 1902-1907; twee onder- 
wysstelsels langs mekaar. Enersyds 
was dit die staatstelsel van die Britse 
bewind onder sy wet van 1903, met 
kostelose onderwys, voorsiening vir 
,nie sektariese” godsdiensonderrig en 
selfs reg van toegang vir predikante tot 
skole om hulle te vergewis van die 
hantering daarvan, maar met regerings- 
aanstelling van onderwyskragte, sonder 
oorleg met die skoolkommissie en 
boweal gerig op verengelsing met ag- 
terstelling van Hollands, nieteenstaande 
die taalvergunning in die vredesvoor- 
waardes. Daarteenoor het 'n stelsel van 
vry Christelik-nasionale private skole 
reeds vanaf 1902 te staan gekom, onder 
algemene beheer van 'n Hoofkomitee 
met verteenwoordigers van die drie 
susterkerke, vroeg gesteun deur gene- 
raal Smuts en ander oud-generaals- en 
oud-amptenare van die Z.A.R. Grond- 
beswaar was eintlik die afskeping van 
Hollands in die regeringskole, (veront- 
agsaming van die nasionale riglyn) 
maar prominensie is verleen aan die eis 
dat die ouergroepe onderwysers moet 
aanstel. C.N.O.-stelsel het in 1905 sy 
toppunt gehad. 


Teen 1906 het die omstandighede 
meegewerk tot algehele amalgamasie 
met die regeringstelsel. Dit was: (a) 
Toenemende geldgebrek om stand te 
hou; (b) 'n Tegemoetkomender houding 
van Burggraaf Selborne, die verstandige 
Brit, wat in April 1905 die aartsinpe- 
rialis Lord Milner, opgevolg het. In sy 
Onderwysmemorandum van September 


1905 het hy voertaal toegewings aan 
die hand gedoen, raadgewing van 
plaaslike liggame oor onderwysersaan- 
stelling in vooruitsig gebring en ver- 
sterkte toesig deur Skoolrade oor be- 
hoorlike godsdiensonderrig belowe. Sel- 
borne was erg versoenend en het op 
28 September 1905 te Zeerust verklaar: 
,Let the medium be English, if the child 
is English, and let it be the Taal if the 
child is a Boer, but it is the advantage 
of a child to be taught in English as 
soon as he can understand the same.” 
Sy versoenende houding het 'n uit- 
werking op die Boere gehad. (c) Die 
politieke formasie van die Boere, Het 
Volk, onder leiding van die generaals 
het van vroeg af die C.N.O. stelsel ge- 
steun, bevorder en op bestuursvlak 
gedien. In 1906 is selfregering, wat m 
1907 in werking sou kom met 'n parle- 
mentêre verkiesing, toegestaan. Die 
vaste vooruitsig was om Het volk aan 
bewind te kry en die Boere het met 
hoë verwagting van skoolonderwys 
onder eie voormanne, die nuwe bede- 
ling tegemoet gesien. Het Volk het 
ook vanaf 1906 versoeningsgebare ge- 
maak. Generaal Botha het in 1907 
Eerste Minister geword met generaal 
J. C. Smuts as Koloniale Sekretaris en 
Minister van Onderwys in sy Kabinet. 
Dié het as ontwerper van die nuwe 
Onderwyswet moeite gedoen om onder 
die mense vooraf die hoofsake daarvan 
bekend te maak en te bepleit. Vroeg in 
April 1907 is die belangrike Kongres 
van Het Volk, die C.N.O. Hoofbestuur, 
en verteenwoordigers van die voor- 
malige republiek se voortgesette onder- 
wysersvereniging van 1894, te Pretoria 
gehou. Botha het voorgesit en Smuts 
het onder sewe punte die voorgenome 
wetlike reëling van die onderwys be- 
pleit. Na netelige vrae oor die oneffen- 
heid in die voertaal-bepaling het dit al- 
gemene byval gevind. Vroeë teenstand 
was uiters gering. Op 14 Mei 1907 het 
ds. Jac van Belkum (Herv. predikant 
Heidelberg) en sy ampgenoot, die 
Gereformeerde ds. Marthinus Postma 
van Heidelberg (tweede seun van ds. 
Dirk Postma) as lede van die Kom- 
missie van die Volkskool aldaar bedank 
toe die Volkskool geamalgameer is met 
die regeringstelsel. Hulle was teen die 
gedagte dat die Staat die onderwys 
moet beheer. Die Boere was egter 
gerus omdat hulle eie voormanne die 
Wet sou hanteer. Uitermate beperkte 
verset het in 1908 gekom toe die C.N.O. 
se Hoofbestuur vir oulaas in Pretoria 
gekongres het. Toe die skole op 1 
Oktober 1907 onder die Smuts wet 
gekom het was met uitsondering van 
Remhoogte en 'n skooltjie of wat, alle 
C.N.O.-skole geintegreer met die nuwe 
regeringstelsel. 


Smuts se tweedelesing beleidstoe- 
spraak oor die nuwe Onderwyswet op 
25 Junie 1907 vind in die reël te min 


aandag. Dit was 'n meesterstuk van 
behendigheid, ook in die beroep op die 
Transvaalse onderwysverlede en Boere- 
Sentiment, veral in sy Hollandse same- 
vatting van die beleidsuiteensetting. Hy 
het vier ,,grondslae” of beginsels van 
die wet verduidelik en gemotiveer, ook 
teen die agtergrond van die onderwys- 
verlede in Transvaal. 

Eerste grondslag — As grootste 
probleem in die situasie 1902-1907, het 
hy die vraag gestel: is dit deugdelike 
staatsbeleid om skole (private) te sub- 
sidiëer waaroor dit geen wesenlike 
gesag het nie? Die nuwe wet volg 'n 
middelweg: die inisiatief tot oprigting 
en plaaslike toesig oor 'n skool of 
skole, asmede aanbeveling van onder- 
wysers in vakatures behoort by die 
ouers en kieserspubliek onderworpe 
aan sentrale kontrole deur die regering 
deur sy Onderwysdirekteur onder 'n 
Minister met verantwoording aan die 
Parlement. Die plaaslike beheer aandeel 
word uitgeoefen (a) deur verkose 
Skoolkommissies aangewys deur ouers 
van skoolgaande kinders, en (b) deur 
skoolrade, vir twee derdes aangewys 
deur die parlementêre kiesers vir 'n 
skoolraadsdistrik en met 'n derde aan- 
gevul deur die Minister om die verteen- 
woordigende karakter van die raad te 
bevorder. 

In eerste aanleg nomineer skoolkom- 
missies kandidate vir onderwysers- 
vakatures, vir verdere oorweging en 
aanbeveling deur die Skoolraad by die 
Direkteur. Laasgenoemde maak die 
aanstelling met verantwoording aan die 
Minister, sonder of na terugverwysing 
vir heroorweging deur die plaaslike 
skoolkommissie en Skoolraad. Generaal 
Smuts het daarop aanspraak gemaak 
dat ouer — en plaaslike seggenskap 
nog nie vantevore in Transvaal so sterk 
verskans was as in die Wet van 1907 
nie. Sy bewering was: die plaaslike 
liggame stel die onderwysers aan on- 
derworpe aan sentrale goedkeuring. 
Op aandrang van die Opposisie het hy 
onderneem om 'n hoofstuk by die Wet 
te oorweeg vir aanstelling van 'n On- 
derwysraad van vier kundige lede plus 
die Direkteur as Voorsitter om as 'n 
buffer teen sentrale willekeur en mags- 
misbruik te dien. 


Hy het hom op al die vorige Trans- 
vaalse onderwyswette beroep vir 
motivering van die Sentrale gesag. 
Nooit, het hy gesê, was die Staat 
gewillig om te subsidiëer waar dit nie 
die onderwysers aangestel het nie. 
Daarin het hy heeltemal gelyk gehad. 
Dit was inderdaad in Transvaal van 
Boerekant 'n nuwe klank vanaf 1902 
om staatsubsidie vir privaatskole te 
verlang. Die wet van 1907 het wel voor- 
siening gemaak vir ondersteuning van 
plaasskole op voorwaardes van 'n mi- 
nimum van tien kinders, meer as ses 

myl verwyder van die naaste regering- 
skool, op voorwaarde verder dat hulle 
aan dieselfde bepalings insluitende 
beheer as die publieke skole onder- 
werp is. 


Daar was net een stem aan Smuts 
se kant van die Wetgewende Ver- 
gadering wat hom uitgespreek het vir 
gesubsidiëerde privaatskole. Dit het 
gekom van die lid vir Middelburg, ad- 
vokaat Nicolaas de Wet, iemand met 
diep godsdiensin en 'n getroue 'N.G. 
Kerkman, ja die later hoofregter en as 
sodanig vir 'n tyd plaasvervangende 
Goewerneurgeneraal. 


Tweede Beginsel — Dit was t.o.v. 
die neteligste geskilpunt tussen die 
twee skoolstelsels, die taal en voertaal 
kwessie, eintlik oor die plek van Hol- 
lands. Die wet se voorsiening het 
Smuts genoem: die prinsiep van taal- 
gelykheid. Die aanvanklike voertaal sou 
die huistaal wees, Engels of vir Afri- 
kaanssprekendes Hollands, algaande 
met verskuiwing na Engels vanaf stan- 
derd vier, behoudens twee onderwerpe 
volgens ouerkeuse nog in Hollands. Die 
leer van Engels sou deurgaans voor- 
skriftelik wees, ook sou Hollands ge- 
leer word tensy die ouers (anders- 
taliges) beswaar maak. Vir hierdie 
voertaalreëling het Smuts hom beroep 
Oop die gebruik in die beste C.N.O.- 
skole, waar ook geleidelike gedeeltelike 
verskuiwing was na Engelsmedium. 
Niemand het hierdie bewering teen- 
gesprek nie maar dit was 'n oneffen- 
heid, 'n onbillikheid 'in die wet van 
1907, hoe ookal gemotiveer. 


Art. 137 van 1910 se Unie-grondwet 
het gelykberegtiging van die twee amp- 
telike tale verorden. Dit sou 'n skool- 
stryd afgee, wat die voorste loopgraaf 
geword het in 'n wyere stryd om die 
Afrikaanse nasionale identiteit en 
waarvoor die jongste woorde gespreek 
is in die Nasionale Skoolonderwysbe- 
leidswet van 1967. 


Die derde basis: ,,Het derde prinsiep 
is dat de basis van het onderwys in dit 
land de Christelike basis is.” Die Staat, 
het hy gesê, moet die Christelike ka- 
rakter van die bevolking erken en as 
die staat verantwoordelikheid vir die 
onderwys aanvaar moet dit sorg vir die 
Christelike karakter van die onderwys. 
Daartoe moet onderwysers konsensieus 
bereid wees anders is daar vir hulle 
nie plek in die stelsel nie. Die skooldag 
moes daagliks begin met gebed gevolg 


DIE SIEL VAN DIE GELOWIGE GAAN 
HEMEL TOE 


Dat die siel van die gelowige wanneer hy sterwe hemel toe gaan en daar salig 
met Christus is reeds voor die opstanding van die liggaam is 'n wesenlike deel van 
die evangelie en was steeds vir die kinders van God tot groot troos, nie alleen by 
die afsterwe van dierbares nie, maar ook wanneer hulle die doodsuur nader. Dit 
word dan ook uitdruklik deur die kerk geleer en verkondig. Want in Sondagsafdeling 
22 van die Heidelbergse Kategismus word geleer dat ,,... my siel na hierdie lewe 
terstond tot Christus, sy Hoof, opgeneem sal word...” en verder dat ,,aangesien 
ek nou die beginsel van die ewige vreugde in my hart gevoel, ek na hierdie lewe 
volkome saligheid sal besit...” 


Die ewige vreugde van die kinders van God begin dus reeds voor hulle dood, 
al is dit dan net die beginsel daarvan te midde van die lyding van die teenwoordige 
tyd. By die dood eindig lyding en geniet die siel hemelvreugde. Daarom dat die 
apostel Paulus kon sê ,,Vir my is die lewe Christus en die sterwe wins” en ,,ek het 
verlange om heen te gaan en met Christus te wees, want dit is verreweg die beste.” 
(Fil. 1:21, 23.) Die sterwe van die gelowige is 'n deurgang na die hemel. Hy (d.w.s. 
die siel) ,,gaan heen”, terwyl die liggaam agterbly om by die wederkoms van 
Christus ook uit die mag van die dood verlos te word, sodat die hele mens na die 
opstanding volmaakte saligheid sal geniet vir ewig. 


Christus self sê dan ook vir ons: ,,Ek is die opstanding en die lewe; wie in 
My glo, sal lewe al het hy ook gesterwe; en elkeen wat lewe en in my glo, sal 
nooit sterwe tot in ewigheid nie” (Joh. 11:25, 26), en ,as iemand my woord 
bewaar sal hy die dood in der ewigheid nie sien nie” (Joh. 8:51). Die siel bly 
lewe nadat de liggaam gesterf het. 


Daarom sê Paulus ,,het ons altyd goeie moed en weet dat as ons in die liggaam 
inwoon ons van die Here uitwoon'” en ,,ons verkies om liewer uit die liggaam uit 
te woon en by die Here in te woon”. By die dood word liggaam en siel geskei en 
gaan die siel heen om by die Here in te woon. 


Maar nou is daar in die laaste tyd sekere teoloë wat hierdie waarheid verwerp 
en leer dat die siel van die gelowige nie van die liggaam geskei kan word en hemel 
toe kan gaan nie. Hulle sê hierdie leer het sy oorsprong by die Griekse heidendom. 
Dit is ook onlangs deur 'n Hervormde predikant beweer in 'n radiouitsending. Die 
broeder en ander wat miskien ook soos hy dink moet tog maar gravamen indien 
en hulle sienswyse verdedig waar dit tuishoort en nie dit oor die lengte en breedte 
van die land uitsaai in 'n radiopreek nie. 


Ek skryf hierdie eenvoudige artikeltjie nie om iets nuuts te sê nie. Wat ek hier 
skryf is oorbekend. Ek skryf maar net om aan lidmate wat miskien begin twyfel 
het te verseker dat hierdie leerstuk van die kerk niks in gemeen het met die 
heidense leer dat die liggaam 'n kerker of tronk is warauit die siel bevry moet 
word en dan as gevolg van sodanige bevryding gelukkig voortleef nie. Die leerstuk 
van die kerk berus suiwer op die evangelie, soos ek kortliks probeer aantoon het. 


Ds. J. J. Engelbrecht Snr. 





deur godsdiensonderrig en Bybelse Daar loop lyne vanaf die Hollandse 


Geskiedenis, ,,sonder dogma eie aan 
enige sekte of gesindte.” Smuts het 
gerep van eenvoudige Bybelverklaring 
en Bybelleer. Lg. kon vertolk word as 
inbegrip van die Twaalf Artikels as 
algemeen-Christelike erfdeel en die 
Tien gebooie as basiese Bybels-Chris- 
telike Sedeleer of Etiek, soos inderdaad 
gebeur het. Die godsdiensbepalina het 
in lyn gebly met die riglyne van 1850- 
1900, waarvan 'n leervoorbeeld al deur 
De Mist ontwerp was en deur die Britte 
oorgeneem was behalwe in die Kaap- 
kolonie se neutrale era van 1865-1886, 
voorheen aangestip. 


Die vierde prinsiep — was in Trans- 
vaal, maar nie meer vir Kaap en Vry- 
staat, wel 'n nuwe: leerdwang vir 
kinders van 7-14 of standerd vier, binne 
drie myl van 'n publieke skool. Daartoe 
sou beamptes aangestel word, wat die 
skrywer as ,,Kindervanger” geken het. 
Verpligte onderwys was kosteloos. 

tyd, met bakens by De Mist, 'n sekere 
kontinuiteit vir die onderwysbestel van 
die selfstandige Z.A.R. verder deurge- 
trek in die wet van 1907, waarvan weer 
een en ander ook in die Parlementswet 
van die R.S.A. (1967) op Nasionale 
Onderwys weerkaats is. Ons wou weet 
wat het die Afrikaner op sy eie op die 
duur as onderwysriglyne bedink en 
toegepas. Die hoofstroming was die 
van die algemeen-Christelike openbare 
stelsel. Die geskiedenis as sodanig 
regverdig of verwerp nie, maar verskaf 
die kennis van vaste patrone, van bly- 
wende riglyne. Met die veranderende 
situasie kan dit ander vorm- en beslag- 
gewing kry sonder om wesenlik anders 
te wees. Sodanige sig op die onder- 
wysverlede is deel van kerklike ver- 
antwoording vir bevoorkeurde onder- 
wysbeleid. 


(Word vervolg) 


MONUMENTE VERTEL (7) 

Gedenkteken ter ere van genl. C. F. Beyers, Suid van Makwassie. 


Ongeveer 30 kilometer suid van 
Makwassie in Wes-Transvaal, langs die 
pad na Greylingsdrif, is hierdie unieke 
en tog so eenvoudige gedenkteken op- 
gerig. Dit dui op die plek in die Vaal- 
rivier, waar genl. C. F. Beyers op 8 
Desember 1914 tragies gesterf het, 

Op die byskrif is die woorde van 
Sagaria 4:6 aangebring. Hierdie woorde 
het in die lewe van Beyers 'n geweldige 
rol gespeel. Toe verteenwoordigers van 
die twee republieke mekaar vanaf 15 


Mei 1902 op Vereeniging ontmoet het, 
om oor vrede met Engeland te praat, 
is genl. Beyers, as 33 jarige jong ge- 
neraal uit Noord-Transvaal tot voor- 


sitter van die byeenkoms gekies. Soos 


De Wet en ander Boereleiers, was 
Beyers aanvanklik onversetlik in Sy 
oortuiging dat die stryd voortgesit 


moes word. MVerslae van afgevaardig- 


des oor 'n swartgebrande aarde en 
toestande in konsentrasiekampe, het 
hom oortuig dat voortsetting van die 
stryd noodlottig sou wees. Op die aand 
van 29 Mei 1902 het genl. Beyers in sy 
tent hierdie woorde uit Sag. 4 gelees. 
Dit het hom finaal oortuig dat die vry- 
heid langs 'n ander weg as met wapen- 
geweld verkry sou word. Toe eindelik 
gestem is, het ook Beyers vir vrede 
gestem. 

[7] Blaai om 

Monument 


G 'E BEMERS 


] Van vorige bladsy 


Hierdie oortuiging het Beyers sy 
lewe lank bygebly. Daarom wou en het 
hy ook in 1914 nooit doelbewus tot 
rebellie oorgegaan nie. Die finaliteit 
waarmee Beyers in baie handboeke oor 
geskiedenis as rebel beskryf word, 
berus myns insiens op baie opper- 
vlakkige beoordeling. Dit is 'n feit dat 
hy op 15 September 1914 sy bes ge- 
doen het om genl. De la Rey te oorreed 
om nie na Potchefstroom te gaan nie. 
Tydens De la Rey se begrafnis op Lich- 
tenburg het gemoedere hoog geloop. 
Na Beyers, wat pas as kommandant 
generaal van die weermag bedank het 
uit protes teen regeringsbeleid om 
Suidwes in te val, is opgesien vir lei- 
ding. Een opswepende woord van sy 
kant sou die vonk in die vuur wees. 
Dit doen hy egter nie. In sy toespraak 
werp hy gerugte dat hy rebellie stook, 
met veragting van hom af. Daarmee het 
hy 'n kalmerende invloed op die burgers 
gehad. Dr. G. D. Scholtz meld in sy 
biografie oor genl. Beyers dat toe sy 
lyk 2 dae nadat hy verdrink het, uit 
die Vaalrivier gehaal is, daar nie 'n 
enkele patroon uit sy bandolier ont- 
breek het nie. Beyers kon, en het nooit 
op mede-Afrikaners geskiet niel 


Daar kan miskien met reg beweer 
word dat Beyers naief was: hy verkeer 
in oorlogstoestande met 'n gewapende 
kommando in die veld, maar verklaar 
aanhoudend dat hy nie bedoel om te 
rebelleer nie! Daar kan ook beweer 
word dat hy te veel geweifel het: hy 
bedank uit sy pos as komd.-genl., maar 
wil tog nie 'n openlike botsing teen 
genls. Smuts en Botha lei nie. Beyers 
se optrede moet egter in volle same- 
hang van gebeure gesien word. Sedert 
Uniewording het hy hard gewerk aan 
die opbou van 'n Unieweermag. Aan 
baie Afrikaners, wat vol wantroue was 
teen genls. Botha en Smuts se beleid, 
het hy sy woord gegee dat hul seuns 
nooit in 'n oorlog vir Engeland sou 
moes veg nie. Daarom het hy nooit 
daaraan gedink om met hierdie seuns 
Suidwes ten gunste van Engeland in te 
val nie. Daarom bedank hy. Maar re- 
bellie... dit wou hy nie. Sedert 1902 
het hy onwrikbaar geglo dat vryheid 
nie met geweld verkry sou word nie. 
In hierdie ontsettende tweestryd was 
Beyers vasgevang. Hy het gehoop dat 
hy met sy bedanking die regering tot 
ander insigte sou bring. Hy het hom 
daarin met die vasberadenheid van 
genls. Botha en Smuts misreken. 'n 
Mens kry die gevoel dat hierdie man 
te edel was vir die stryd waarin hy 
teen wil en dank gewerp was. 


Wyle prof. S. P. E. Boshoff, wat 
genl. Beyers as jongman tot by sy dood 
vergesél het, maak in sy boekie, Vaal- 
rivier die Broederstroom, wat in 1916 
verskyn het, melding van Beyers se 
somber en swart gemoedstoestand 
gedurende die laaste dae van sy lewe. 
Op die aand van 7 Des. 1914 gaan 
Beyers die paar manne wat nog by 
hom oor is, nadat sy kommando weke 
lank uiteengejaag is deur regerings- 
magte, voor in gebed op die walle van 
die Vaalrivier. Hy sluit af met die 
woorde: ,,ik vrees niet, God helpe mij!” 


Vroeg die oggend van 8 Des. val die 
regeringsmagte aan. In 'n desperate 
poging om te ontvlug gaan Beyers on- 
der fluitende koeëls die rivier in. Die 
rivier is in vloed, hy raak in die moei- 
likheid... sy lyk is twee dae later uit 
die rivier gehaal. Te midde van uiterste 
vertroebelende landsomstandighede, is 
deur baie geglo dat hy geskiet is. Dit 
is egter 'n feit dat hy verdrink het, 
waarskynlik na 'n hartaanval. Volgens 
alle getuies, o.a. 'n bevriende huis- 
dokter en mev. Beyers, was daar geen 
teken van 'n koeëlwond in die liggaam 
nie. 


Genl. Beyers is net buite Makwassie 
op die plaas van 'n goedgesinde boer 
begrawe. Die plaas is later hernoem 
tot Beyersrus. Wyle Harm Oost meld 
in sy boek, Wie is die skuldiges? dat 


die stoet op die begrafnis bestaan het 
uit mev. Beyers, enkele vriende en 
familie, 'n doktersvriend en 2 predi- 
kante. Waarom is Beyers nie op Ma- 
kwassie begrawe nie? Op Makwassie 
word vertel dat die destydse dorpsbe- 
stuur in Engelse hande was en dat 
geweier is dat Beyers binne dorpsge- 
bied begrawe word. Langs sy graf op 
Beyersrus is later 'n geloftefees huis 
gebou. 


So herinner hierdie eenvoudige ge- 
denkteken aan eensame sielworsteling 
cn magtige Godsvertroue. 


(Word vervolg) 

SENDING (2) 


voortgesette rubriek 


DIE KERK SE NAAM 


By mense kom die verskynsel min 
voor dat jou naam verander word. Dit 
is waar dat die meeste mense nie op 
hulle volledige naam genoem word nie. 
In die algemene gebruik word dikwels 
'n bynaam, wat soms afgelei is van die 
werklike naam, gebruik. Die offisiële 
naam van 'n persoon, soos dit in amp- 
telike dokumente gebruik word, word 
egter weinig verander. 


By kerke is dit soms 'n bietjie an- 
ders. Omdat 'n kerk oor baie geslagte 
en eeue beweeg, van een historiese 
Situasie en taalgebruik na die ander, 
word kerkname soms verander. Tog is 
ek van mening dat ook kerkname so 
min moontlik veranderings moet onder- 
gaan. 


In die eerste plek kan 'n kerk se 
amptelike naam mos maar lank of on- 
handelbaar in die algemene gebruik 
wees. Niemand praat of skryf in die 
algemeen tog konsekwent 'n kerk se 
amptelike naam voluit nie. Dit is ook 
nie nodig nie. Net soos ons, sonder 
om oneerbiedig of wat ookal te wees, 
ons vriende op 'n kort noemnaam aan- 
spreek, sê kan ons ook van ons kerk 
of ander kerke kortweg praat. Wat is 
fout om te praat van die Hervormde 
Kerk? Dit is dus nie om hierdie rede 
nodig om ons kerknaam te verander 
nie. 


Tweedens dra 'n kerk se amptelike 
naam 'n stuk geskiedenis met hom 
mee. Net soos ons gesins- of familie- 
name 'n heenwysing na ons afkoms is, 
sê is die kerk se naam ook histories 
gelaai. Ek sou selfs sê dat 'n kerk se 
naam op een besondere wyse alleen 
steeds kan verander. Dit is in die sin 
dat dit uitbrei of ontwikkel, nie we- 
senlik verander nie. Juis omdat die 
kerk oor kulture en tye kom, word sy 
geskiedenislading al groter en dit kan 
weerspieël word in sy naam. Die be- 
doeling is nie om kort-kort 'n kerk se 
naam op hierdie wyse aan te vul nie, 
maar miskien een of twee keer in die 
loop van 'n paar eeue. 


Ons kerk se huidige naam, Neder- 
duistch Hervormde Kerk van Afrika, dui 
met een oogopslag na die feit dat ons 
aan die Here behoort, van sy geslag 
is (— Kerk), protestants is (Hervorm- 
de), via die Dietse wêreld gekom het 
(Nederduitsch), self eers Hollands ge- 
praat het hier in ons land (—Neder- 
duitsch), en oor Afrika (Kenia, Tan- 
Zanië, Zambië, Rhodesië, Angola, Suid- 
wes-Afrika, ens.) beweeg het. 'n 
Belangrike puntjie van die naam waar- 
aan ons wel aandag kan gee as ons 
aan verandering dink, is om die ,,van 


Afrika” net te verander na 
Afrika”. 


Maar wat nou van ons kerstenings- 
kerk se naam? Die offisiële naam is in 
Afrikaans aanvaar as Bantoe Hervorm- 
de Kerk, in Engels as Bantu Reformed 
Church, in Zoeloe as lIsonto LeMpen- 
duko lika Kristu, in Sesotho as Kereke 
ea Nchafatso. 


see ee 


DR. H. G. v.d. WESTHUIZEN 


In die wandel praat ons almal van die 
Bantoe Hervormde Kerk. Ek dink dit is 
ook gerieflik en ons kerk kan in sy 
kersteningsmasjinerie vir sover ons 
kerstenend besig is met die bantoe, dit 
s6 behou. Daar is tog vir die huidige 
geen beter aanduiding met welke men- 
se ons te doen het nie as die woord 
bantoe. Naturelle, nie-blankes, swartes, 
ens., het tekortkominge bo bantoe. 
Terwyl laasgenoemde woord 'n taal- 
eie woordstam van die Nguni en Sotho 
etniese groepe is. Dit het geen smaak- 
lose of bysmaaklike betekenis nie, as 
net dat dit mense beteken. Dit is tog 
mense met wie ons kerk kerstenend 
werk en die bantoe-vorm van die begrip 
mense, dui meteen die onderhawige 
volke aan, dat dit nie Afrikaners, En- 
gelse, Portugese, Boesmans, ens. is 
nie. Buitendien is dit 'n algemeen be- 
kende, goedaardige en aanvaarbare 
woord. Die res van die naam in Afri- 
kaans, nl. Hervormde Kerk, kan van- 
selfsprekend nie verander word nie. Min 
of meer dieselfde geld vir die Engelse 
vorm. 


'n Probleem kom met die twee et- 
niese benaminge as gevolg van die feit 
dat die hele Bantoe Hervormde Kerk 
ontwikkel in 'n eenheidsorganisasie. 
Nou kan 'n mens nie kies vir die Zoe- 
loenaam nie, dan kom jy die Sotho- 
mense te na. As jy kies vir die Sotho- 
naam kom jy die Zoeloemense te na. 
Wat die amptelike naam van die één 
Bantoe Hervormde Kerk moet wees, 
moet ons in elk geval dit oorlaat aan 
daardie kerk self. Ek dink as 'n kerk 
selfstandig is, juridies selfstandig is, 
is dit sy voorreg om self 'n offisiële 
naam te kies. Miskien kan hulle daardie 
naam in Afrikaans kies. Dit sou twee 
voordele inhou. Eerstens is dit 'n his- 
toriese heenwyse na die christene wat 
aan hulle die evangelie gebring het. 
Tweedes onthef dit die etniese bot- 
sings. 

Ons kry in die praktyk meer en meer 
dat die kersteningkerk se baruti praat 
van die Hervormde Kerk in Suider- 
Afrika. Soos reeds gesê, staan dit 'n 
selfstandige kerk vry om self finaal oor 


sy naam te besluit. Maar 'n kerstende 
kerk kan aan sy kersteningskerk seker- 
lik leiding gee i.v.m. 'n naam. Ek glo 
dat in verband met laasgenoemde ge- 
bruiklike naam, daar wel twee probleme 
is. Eerstens kan verwarring ontstaan 
met ons eie kerk se naam. Verder is 
geografiese en historiese momente wel 
in dié naam verteenwoordig. 'n Derde 
komponent ontbreek egter in die naam, 
die identiteitsaanduiding. 'n Naam moet 
ook sê dis die swart mense wat daar- 
aan behoort. Geen mens of volk is tog 
skaam vir sy gegewe identiteit nie, 
maar is dankbaar daarvoor aan God. 


By gebrek aan nog 'n beter woord as 
bantoe, en juis omdat hierdie woord 
'n historiese aanduiding sal bly gee van 
in watter tydvak ons kersteningskerk 
sy beslag gekry het, reken ek die be- 
naming Bantoe Hervormde Kerk is 
nommerpas. 


Bantoe dui nie alleen die ras of volk 
aan nie maar is ook in wyer sin 'n geo- 
grafiese aanduiding. Omdat die bantoe 
in Afrika is en in Suider-Afrika as 
bantoe bekend is, hoef daar nie in die 
kerknaam benewens bantoe 'n verdere 
verwysing te wees in watter land die 
kerk is nie. Temeer dan ook so juis 
omdat die kersteningskerk oor verskil- 
lende lande strek, soos bv. Zoeloeland, 
Bophutatswana, ens. 


Dit is waar dat sommige mense be- 
swaar het teen die woord bantoe en 
daarom kan dit wees dat dié woord 
as 'n algemene identifisering sal ver- 
dwyn in die daaglikse spraakgebruik. 
Juis daarom sê ons sal dit 'n stukkie 
geskiedenis wees in die kerknaam wat 
herinner aan die tydvak toe die kers- 
teningskerk sy beslag gekry het.” 


(Word vervolg) 





AANDAG 
PROSTAATKLIERLYERS 


'n Nuwe geneesmiddel vir die 
prostaatklier vinnige verligting en 
langdurig ook vir alle nier en 
blaas kwale en ook vir aambeie. 
Slegs R3,50 k.m.b. geen gekruisde 
posorder asb. 
TJEK MET KOMMISSIE 10c. 


Regstreeks van Mev. R. Muller, 
Pk. Krugerspos, 
Lydenburg. 

KERK EN POLITIEK 


Baie jare lank was daar in die dorp 
waar ek grootgeword het, twee ge- 
meentes van een van ons susterskerke. 
Hierdie twee gemeentes het nie langs 
die normale weg ontstaan nie. Daar 
is nie afgestig omdat die gemeente te 
groot geword het nie. Soos op Potchef- 
stroom was daar ook op Winburg, 
twee gemeentes naas mekaar wat ge- 
bore is as gevolg van broedertwis. 
Broedertwis het die gemeentes ver- 
skeur en vir baie jare het hulle in bitter- 
heid naas mekaar bestaan. Hierdie ge- 
meentes was die resultaat van politieke 
twis in die jare van die rebellie en 
daarna. Die een het geword 'n ,,nat” 
kerk en die ander 'n ,,sap'” kerk. Hierdie 
politieke skeiding is op Potchefstroom 
maar eers 'n klompie jare gelede op- 
gelos sodat broeders weer in een 
gemeente verenig is afgesien van hulle 
politieke oortuiging. 


DR. A. J. G. DREYER 


Maar nie alleen is gemeentes deur 
politiek geskeur nie. Ook volksfeeste 
het onder die politieke aanslae deur- 
geloop. Ek weet dat daar vroeër in 
sommige distrikte geloftefeeste gevier 
is op een plek deur die ,,sappe” en op 
'n ander deur die ,,nattes”. Ek wonder 
hoeveel van ons mense wat teenswoor- 
dig met geloftedag op die strand lê of 
piekniekhou, ens. die resultate is van 
ouers wat deur politiek van ons volks- 
feeste weggevlug het en hulle kinders 
sodoende geleer het om nie te gaan 
nie. 


In dieselfde asem moet ek byvoeg 
dat mense, a.g.v. ingebore luiheid (?) 
gretig na die ekskuus van politiek gryp 
terwyl daar nog lank nie sprake is van 
So iets nie. Daar is ook baie mense 
wat gerieflikheidshalwe vergeet dat die 
Woord oor die politieke situasie altyd 
'n woord te sê het. As ek die breë 
onderskeid mag maak: met landspolitiek 
is die kerk ten nouste gemoeid, met 
partypolitiek nie. Die Woord het oor 
die landsbeleid, die lewensrigting en 
lewensideale van 'n volk altyd baie te 
sê want al hierdie dinge moet aan die 
maatstaf van die Woord beantwoord. 
As dit nie die geval is nie, trek die 
Woord dit genadeloos uiteen sodat die 
genade van God vir alle mense duidelik 
kan word. Die Woord identifiseer hom 
nooit met een of ander politieke party 
nie maar neem alle partye onder die 
vergrootglas. Die optrede of beleid van 
'n party mag meer of minder met die 
Woord ooreenkom. Na gelang daarvan 
sal die kritiek van die Woord skerper 


of minder wees. Dit moet ons natuurlik 
altyd goed in gedagte hou. 

Dit is alleen wanneer die kerk hom 
met 'n politieke party verbind of wil 
identifiseer of sy spreekbuis wil word 
wanneer dit verkeerd is. Dit lyk my dat 
die openlike verbintenis met 'n poli- 
tieke party vir die kerk alleen moontlik 
is wanneer dit in volkome stryk sou 
wees tussen 'n anti-christelike politieke 
party en 'n christelike partypolitiek. 

Die kerk is normaalweg ten diepste 
gemoeid met landspolitiek maar nie 
verbind met partypolitiek nie behalwe 
in die abnormale geval waar dit 'n 
keuse word tussen christelik en on- 
Christelik. 

Daar is altyd mense wat die kerk 
wil inspan en gebruik in belang van sy 
partypolitieke oortuiging. Dan word 
daar toutjies getrek, baantjies vir boe- 
ties gegee of bewerk, mense verdag 
gemaak en ondergronds in die kerk ge- 
organiseer en gerysmier. 

In die jongste tyd het ek 'n afgerolde 
omsendbrief ontvang. Eintlik behoort 
so 'n brief in die snippermandjie. Omdat 
'n mens op allerlei terrein bewus word 
van strominge en woelinge in die kerk, 
moet daaraan miskien tog 'n bietjie 
aandag gegee word. 


Die brief gaan uit van die soge- 
naamde Reformatoriese Bond (nog 
nooit daarvan gehoor nie!) Dit is onder- 
teken deur 'n lidmaat van elk van die 
drie Afrikaanse susterskerke. Die brief 
is van die soort wat 'n klip in die bos 
gooi en kyk wat uitspring. Dit begin 
gewoonweg met 'n beskuldiging dat die 
ontvanger van die brief en alle ander 
predikante van die drie susterskerke 
lede is van die Afrikaanse Broederbond 
en 'n dokument sou onderteken het 
waarin hulle verklaar dat hulle geen 
assosiasie met die H.N.P. sal hê nie. 
Die doel van die beskuldigina wat aelê 
word, is om reaksie uit te lok. Word 
die gewaande verbintenis met die A.B. 
ontken, dan weet hulle wie nie lid is 
nie. Wie swyg, stem toe, sê 'n spreek- 
woord. Met so 'n beskuldiging word 
waarskynlik aanvaar dat die swyaendes 
skuldig is. M.i. is daar natuurlik 'n 
derde moontlikheid: 'n brief wat op so 
'n manier begin en in die kerk alle 
ampsdraers beskuldig, verdien geen 
antwoord nie. 

Of die beskuldiaing wat deur die 
skrywers van die brief gelê is, waar is, 
weet ek nie. 

Volgens die briefskrywers wat almal 
lede van die H.N.P. is, wil die A.B. sy 
politieke invloed in die kerk gebruik 
om lidmate van die kerk wat tot 'n 

ander politieke oortuiging behoort, te 
isoleer. Skrywer het nie bewyse om 
die bewering te onderskryf nie. 


Of dit nou die H.N.P., die A.B., die 
N.P., V.P. of watter ander party ookal 
is wat hom skuldig maak aan manipu- 
lasies en rysmiertaktiek in die kerk, bly 
dit voorwaar 'n vergryp teen die kerk. 


Diegene wat skeuringe in die kerk 
wil aanrig, handel in stryd met die nag- 
maalsformulier. Ons kerk as kerk is 
nie om die beste politikus in ons kerk 
te bevorder of te stoot ten koste van 
ander nie. Dit gaan in die kerk ook nie 
om die beste spreker of die beste teo- 
loog nie. Maar dit gaan om die geloof, 
die hoop en die liefde. En die kerk is 
nie ons s'n om mee te speel nie. Dit 
is die kerk van Christus. Hy is die Hoof 
en Heer van die Kerk. Ons moet Hom 
meer gehoorsaam wees as die mense. 


In die kerk is daar mense van allerlei 
politieke oortuiging. Solank sy politiek 
nie die geloof in Jesus Christus aantas 
nie, is dit nie die kerk se taak om hom 
uit te dryf of te isoleer nie. Deur Woord 
en sakrament moet hy na Christus 
gelei word. Wie hulle eie politieke 
siening te gou wil verhef tot die ab- 
soluut suiwer of korrekte siening en 
op grond daarvan die kerk wil ,,skoon- 
maak” moet tog maar weer 'n keer die 
woord van die Apostel Paulus lees. Sy 
woorde staan wel in 'n ander verband, 
maar is seker ook van toepassing: 
wees geen oorsaak van struikeling 
vir Jode of Grieke of vir die gemeente 
van God nie, netsoos ek almal in alles 
behaag en nie my eie voordeel soek 
nie, maar die van baie sodat hulle gered 
kan word.” (I Kor. 10:32-33). Die 
arbeidsmotief van die Apostel Paulus 
was om vir die Jood 'n Jood te wees 
om hulle vir Christus te wen, vir” die 
sonder die wet soos een sonder die 
wet om hulle vir Christus te wen, vir 
die swakkes het hy swak geword om 
ook die swakkes te wen. ,,Vir almal 
het ek alles geword om in alle geval 
sommiges te red. En ek doen dit ter 
wille van die Evangelie, dat ek 'n deel- 
genoot daarvan kan word.” (1 Kor. 
9:21.) 


Na hierdie woord van Paulus kan al- 
mal in die kerk van Christus, met vrug 
luister om sy/haar dienswerk as gelo- 
wige daaraan te toets. Dit gaan ons 
om die opbou van die liggaam van 
Christus en nie om die opbou van iets 
anders nie. 














UIT GEMEENTES 


Gedurende die naweek van 4-5 Ok- 
tober 1975 is die nuwe kerkgebou van 
die Salisbury gemeente ingewy. Hier- 
mee is 'n ideaal bereik wat reeds sedert 
die vroeë vyftigerjare sy ontstaan ge- 
had het. Verskeie predikante saam met 
die gemeente het alles in die stryd 
gewerp om fondse in te samel om 'n 
meer funksionele kerkgebou op te rig. 
Weens praktiese redes, soos byvoor- 
beeld, klein getalle, politieke onseker- 
heid en ekonomiese onstabiliteit, het 
die fonds aanvanklik stadig gegroei. 
Maar danksy die toestemming van die 
Algemene Kommissie om by gemeentes 
in Suid-Afrika te kollekteer en danksy 
die oophand waarmee sommige ge- 
meentes bygedra het tot die boufonds 
kon daar in Februarie 1975 begin word 
met die bou van die nuwe kerk. 

Byvoltooiing van die bouwerk is die 
beraamde boukoste $68 000. Van hier- 
die bedrag het die gemeente $52 000 
in kontant gehad en die balans is ge- 
leen teen 84% rente. Hierdie geld moet 
deur 'n lidmatetal van 170 belydende 
lidmate bymekaar gemaak word en dan 
moet dieselfde aantal lidmate ook nog 
'n verdere $6 000 per jaar bymekaar 
maak om al die ander finansiële ver- 
pligtinge na te kom. Voorwaar 'n groot 
verantwoordelikheid vir 'n klein klompie 
mense. 

Die gemeente Salisbury is in 1931 
deur ds. P. J. J. Venter gestig. In 1951 
is die kerksaal in Prospect in gebruik 
geneem en nou amper vyftig jaar nadat 
die gemeente gestig is, kan die ge- 
meente in 'n volwaardige kerkgebou na 
die verkondiging van God's Woord 
luister. Daarom is dit verstaanbaar dat 
die inwyding van hierdie nuwe kerk- 
gebou vir die gemeente, miskien 'n 
bietjie meer as vir baie ander gemeen- 
tes, 'n uitsonderlike en grootse gebeur- 
tenis was. Dit getuig die opkoms na 
die inwyding soveel te meer. As 'n 
mens kyk na die getal van 304 wat die 
Saterdagmiddag teenwoordig was ter- 
wyl die gemeente in totaal maar 250 
siele is. 

Die onthulling van die hoeksteen 
sowel as die inwydingsrede is deur 
prof. J. P. Oberholzer waargeneem. 
Prof. Oberholzer was predikant van 
hierdie gemeente van 1951-1953. Hy 
het ook die groete en gelukwensing na- 
mens die Algemene Kommissie oor- 
gebring. Namens die Ring van Rhodesië 
het ds. F. J. Boshoff die gelukwensing 
behartig. Al die oud predikante wat 
teenwoordig was, nl: ds. G. J. J. La- 
buschagne, mnr. Rowan Cronje en ds. 
J. P. Naude het ook 'n kort groetewoord 
oorgedra. Namens die Ned. Geref. Kerk 
en die Gereformeerde kerk het ds. 
Malan en oudl. Van Vuuren onderskei- 

So lyk Salisbury se nuwe kerk binne. 


delik die gelukwensings van hul onder- 
skeie kerke oorgedra. Nadat die verrig- 
tinge in die kerk afgehandel was, het 
almal gebruik gemaak van die gasvry- 
heid van die Sustersvereniging deur 
deel te hê aan die heerlike ete wat 
voorgesit is. 


Sondagoggend is die Nagmaals- 
diens gelei deur ds. J. P. Naude en 
nadat tee gedrink is het ds. G. J. J. 
Labuschagne die dankseggingsdiens 
waargeneem waarna almal weer terug- 
gekeer het na hulle tuistes. 


Ander predikante wat teenwoordig 
was is: ds. J. M. Fourie van Brits en 
ds. B. J. van Wyk van Bulawayo. 


Aan almal wat op een of ander wyse 
bygedra het tot die boufonds wil ons 
graag weer eens baie dankie sê. Aan 


almal wat telegramme en briewe van 
gelukwensinge gestuur het, en sommer 
aan almal wat, op watter wyse ookal, 
hulle belangstelling getoon het, wil ons 
baie dankie sê. Ons glo en vertrou dat 
met die oprigting van hierdie pragtige 
gebou dit om veel meer sal gaan as 
net die uiterlike gebou, dat dit ook as 
'n baken van die Christendom sal dien 
in 'n land waar die politieke onrus aan 
die toeneem is en dat dit dan veral vir 
die andersdenkendes 'n teken sal wees 
van die vasberadenheid van 'n klein 
groepie mense om te handhaaf wat 
deur baie jare heen opgebou is en dat 
daar nog steeds gepoog sal word om 
uit te bou. 


Ds. A. P. J. Beukes 
(Salisbury) 





LAER-SUIDKUS SE NUWE KERK 


Sedert die dae van ds. F. Labuschag- 
ne is daar diens in die gebied Port 
Shepstone gehou. Toe was die getalle 
maar klein en is daar maar by die huise 
van lidmate diens gehou en nagmaal 


bedien. Stadig maar seker het die ge- 
tale gegroei en in die tyd wat di. J. C. 
Kruger en J. P. Waagenaar hier gearbei 
het, is daar oorgegaan tot gereelde 

LAER-SUIDKUS SE 
NUWE KERK 

kerkdienste eenmaal per maand vanuit 
Durban. 


In 1973 het die getalle so gegroei 
dat daar op 'n geleentheid tydens nag- 
maal die vraag gevra is of die Her- 
vormers van die Suidkus nie miskien 
maar moet afstig en tot gemeentebou 
moet oorgaan nie. Die vraag is huiwerig 
gevra, maar met oortuiging geantwoord. 
Die gevolg was dat die nuwe gemeente, 
die elfde in Natal, op Sondag 17 Junie 
1973 gestig is onder leiding van dle 
Kommissie van die Ring van Pieter- 
maritzburg. 


Vir die ywerige Hervormers wat be- 
staan uit afgetrede Transvalers en jong 
Natallers was afstigting nie genoeg 
nie. Hulle wou nou hulle eie kerkplek 
hê. Op 'n erf wat die gemeente Durban- 
Suid in die tyd van ds. Waagenaar aan- 





Die kerkgebou na voltooiing gesien vanaf Pricestraat, Port Shepstone. 





Die gemeente vergader voor die kerk. Br. G. Allison verwelkom die gemeente 
en gaste. 


gekoop het en met afstiging aan Laer- 
Suidkus geskenk het, het die kerkraad 
en gemeente Laer Suidkus hulle ideaal 
Op 23 Augustus 1975 verwesenlik. 
Tydens die geleentheid het prof. dr. J. 
P. Oberholzer die wydingsdiens gelei 
nadat ds. C. J. A. Simpson die hoek- 
steen onthul het. 

Die oprigting van die gebou het on- 
der die sorgsame oog van br. G. Allison 
wat die kontrak gekry het, sonder pro- 
bleme verloop. Die fantastiese lae 
tenderprys van R20000,00 het dit 
moontlik gemaak dat die gemeente die 
bybehore soos orrel, stoele, gordyne 
en vloerbedekking kontant kon bybring. 
Boonop is die grond ook kontant be- 
taal en is die gemeente se totale skuld- 
las R20 000,00. 

Hierdie gemeente is 'n voorbeeld vir 
baie ander klein gemeentes. Net 90 
lidmate het oorweeg, besluit en uit- 
gevoer wat na 'n onmoontlikheid gelyk 
het. Maar dit bevestig weer eens dat 
geloof nie beskaam nie. Waar dit nou 
alles afgehandel is, nooi ons al ons 
lidmate van ons kerk oor die hele land 
om by ons te kom besoek af lê. Die 
kerkgebou voorsien nou nie alleen in 
die gemeente se behoeftes nie, maar 
ook in die van die vakansiegangers. 

Ingestuur 


KOMBINASIE HORISON-ONTDEKKERS 


Op 17 Februarie 1965 was onder die 
handtekeninge van di. J. A. P. van 
Tonder, D. J. A. G. du Toit, diaken 
Albert Louw en ouderling G. W. T. 
Oosthuizen die kombinasieooreenkoms 
tussen die twee gemeentes aangegaan. 


Ds. J. A. P. van Tonder word die 
eerste predikant met standplaas Hori- 


son. Hy het die gemeentes bedien 
vanaf April 1965 tot einde Januarie 
1967 toe hy die beroep na die gemeente 
Fonteinedal, Pretoria aangeneem het. 


Albei gemeentes was op hierdie sta- 
dium nog sonder 'n kerkgebou en moes 
van ander lokale gebruik maak om die 
evangelie sy voortgang te laat hê. So 

was die laerskool Jozua Naudé die plek 
waar die gemeente Horison aanbid het 
terwyl Ontdekkers van die kerkgebou 
van die Metodistegemeente van Dis- 
covery gebruik kon maak. Die laerskool 
Gustav Preller het later as kerkgebou 


] Na volgende bladsy 


DIÉ KERK 


en die 


NASIONALE DIENSPLIGTIGE 


ll. 'N PASTORALE GELEENTHEID 


Daar bestaan die noodsaak, voordat 
die manne diensplig kan doen, dat die 
kerk in sy pastoraat besondere aandag 
aan hulle sal wy. Hierdie pastoraat kan 
nie verval in oppervlakkige algemeen- 
hede nie, maar moet deurdring tot die 
wesenlike vrae oor lewe en dood — 
sodat die jongman werklik voorbereid 
kan wees op alles wat hy gaan teen- 
kom en ondervind. 


Allerlei probleme gaan sekerlik op- 
duik: Daar is maar 'n klein groepie, wat 
uit elke gemeente dienspiig gaan doen, 
selfs net een of twee; die belangstel- 
ling van juis diegene wat dit nodig het 


sal ontbreek; die predikant het nie die 
nodige tyd om nog sy kragte hieraan 
te wy nie. Is hier nie 'n gulde geleent- 
heid vir kerklike samewerking nie? Die 
verskillende denominasies kan in 'n 


DR. M. W. PRETORIUS 


gemeenskap saamwerk om die meeste 
manne te bereik. Hoe meer jongmense 
in 'n dorp byvoorbeeld saamgetrek 
word ,hoe groter sal die belangstelling 
wees. By geleentheid kan die jong 
meisies ook betrek word, sodat hulle 
ook kan weet presies wat wag vir die 
jongmanne. Vir motivering sal dit beslis 
baie help. 

Die minste wat gedoen kan word om 


die jongman voor te berei vir sy diens- 
plig is dat sy predikant hom by sy 
huis, in die kring van sy gesin sal ont- 
moet. Soos die predikante lidmate 
besoek wat in die krisissituasie van 
huwelik, siekte of dood beland, so moet 
onthou word dat die werklikheid van 
nasionale diensplig vir die meeste jong 
manne so 'n krisissituasie is. Hy gaan 
die harde lewe van soldaat-wees tege- 
moet. Hy gaan die bekende en be- 
skermde kring verlaat en op homself 
aangewese moet hy sy man staan. Dat 
hy dus angstig en onseker gaan voel, 
selfs gefrustreerd en afwysend gaan 
optree, lyk heeltemal vanselfsprekend 
en natuurlik. Hierdie gevoelens word 

KOMBINASIE HORISON-ONTDEKKERS 

gedien tot en met die ingebruikneming 
van hulle eie kerkgebou. 


Vir die volgende twee jaar moes daar 
van die hulp van konsulente gebruik ge- 
maak word. Eers die 19de beroep wat 
uitgebring was, het geslaag toe ds. 
Frikkie Beytell as proponent besluit 
het om die herderstaf hier te kom op- 
neem. Die nuwe pastorepaar is in die 
gemeentes ontvang op Saterdag 25 
Januarie 1969. Ds. Beytel is dieselfde 
aand deur ds. F. J. H. Buitendag be- 
vestig in die kerkgebou van die ge- 
meente Roodepoort. Hoewel, vir twee 
volle jare vakant, het dit nogtans aan 
werkywer en geesdrif vir die saak 
van die Meester nie ontbreek nie. Die 
gedagte aan 'n eie kerkgebou het reeds 
by elk van die gemeentes sterk pos- 
gevat. Horison was dan ook die eerste 
bevoorreg om op 20 Junie 1970 die 
eerste sooi vir hulle kerkgebou te kon 
spit. Op 17 Oktober van dieselfde jaar 
was die hoeksteen gelê deur ds. F. 
Beytell. Die feesrede by hierdie geleent- 
heid was gelewer deur wyle ds. P. J. 
J. Venter. 


Op Saterdag 5 Junie 1971 word die 
deure van die nuwe kerk deur mev. 
I. Beytell oopgesluit en kon die ge- 
meente die sierlike godsgebou binne- 
gaan. Prof. dr. Ben Engelbrecht het in 
die erediens voorgegaan. Die teks van 
oordenking was uit Ps. 122:1 wat ook 
die teks op die hoeksteen is: — LAAT 
ONS NA DIE HUIS VAN DIE HERE 
GAAN. 


Dit was die twee gemeentes se 
voorreg om ds. en mev. Beytell vir 
amper drie jaar in hulle midde te kon 
hê. Op Sondag 7 Maart 1972 maak ds. 
Beytell bekend dat hy 'n beroep na die 
gemeente Waterberg ontvang het en 
op Sondag 19 Maart deel hy die ge- 
meentes mee dat hy die beroep aange- 
neem het en neem dan ook op Sondag 
9 April van ons afskeid. 


Die vakantskap van die kombinasie 
was hierdie keer van korte duur, want 
slegs die tweede beroep wat uitge- 
bring was, slaag. Ds. W. P. van der 
Merwe van die kombinasie Bloemhof/ 
Makwassie neem die beroep hiereen 
aan, en word op Vrydag 20 Oktober 
1972 ontvang. 


Teen hierdie tyd het Ontdekkers ook 
al ver gevorder op die pad na 'n eie 
plek van aanbidding en het dan ook 
op 8 Junie 1974 hulle nuwe kerk kon- 
tant in gebruik geneem. Prof. dr. J. P. 
Oberholzer, voorsitter van die H. E. 
Algemene Kerkvergadering was die 
prediker by hierdie geleentheid. 

Die twee gemeentes het nou al vin- 
niger beweeg in die rigting van self- 
standigwording. 

Na 'n wederkerige besluit van die 
twee kerkrade word ooreen-gekom om 
die kombinasie op 31 Desember 1975 
te beëindig. Ds. van der Merwe be- 
sluit om by die gemeente Horison te 
bly. 

Op Donderdag 4 Desember 1975 het 
die kerkraad van Ontdekkers vergader 
en besluit om te beroep. Ds. J. C. van 


der Merwe, predikant van Newlands 
word eenparig beroep. Met die ter 
perse gaan van hierdie artikel was dit 
egter nog nie bekend wat ds. van der 
Merwe besluit het nie. 


Donker oomblike was die gemeentes 
ook nie gespaar nie. Gedurende die 
verbintenis van amper 11 jaar moes 
die gemeentes dikwels om die oop 
graf van 'n steunpilaar staan. So ook, 
op 11 November 1974 moes finaal af- 
skeid geneem word van ouderling G. 
W. T. Oosthuizen van Ontdekkers en 
pas twee weke daarna, op 23 Novem- 
ber 1974 van Albert Louw, hulle wie 
se name onherroepelik verbind sal wees 
aan die gewese kombinasie. Dit was 
11 jaar van hartelike samewerking in 
die wingerd van die Heer. Mag Hy, wie 
in Sy ewige raadsbesluit dit goed ge- 
dink het om ook op hierdie plekke vir 
Hom gemeentes byeen te roep, hulle 
in Sy genade en liefde lei tot die einde 
toe, en mag elke lidmaat in die geloof 
versterk word om te volhard op die 
weg as pelgrimsreisiger na die ewig- 
heid. 


Ten slotte. Dit was onderaetekende 
se voorreg om skriba van die kombi- 
nasie te wees vir die afgelope 8 jaar. 
Wat 'n ervaring? Ek moet getuig dat 
ek veel geput het uit die geestelike 
rykdomme en baie geleer het van die 
dinge wat betrekking het op die groei 
en bloei van Gods koninkryk op aarde. 


Oudl. A. A. du Plessis 
Skriba. 


Die Hervormer, Februarie 1976, bladsy 23 


DIE KERK EN DIE 

dikwels onderdruk. Want dit is nie pa- 
trioties om jou land te wil dien nie. 
'n Man moet dapper wees en veral geen 
angstigheid wys wanneer die gevare 
dreig nie. Daar word van hulle verwag 
om los te kom van die ma se voor- 
skootbande, en om geen teken van 
onsekerheid te wys terwyl hulle huis, 
kerk en gemeenskap moet verlaat nie. 

In hierdie krisis situasie moet aan die 
jongman hulp verleen word, al lyk dit 
in sy jeugdige bravado of hy daar- 
sonder kan klaarkom. Om hierdie rede 
soek baie min van hulle ook leiding by 
hulle kerk of predikant. Maar die pre- 
dikant moet dit begryp om met insig 
en begrip sinvolle leiding te kan gee. 

Ook van die emosionele indruk wat 
dit op die ouers van die voornemende 
dienspligtige het, moet die predikant 
deeglik bewus wees. Baie van hierdie 
ouers dink nog dat hulle hul seun vir 
die tydperk van sy diensplig verloor. 
Die houding van die ouers bepaal tot 
'n groot mate die manier waarop die 
seun sy diensplig benader. Dit is een 
faktor in die motivering van die jong- 
man wat seker nie uit die oog verloor 
moet word nie. 

In hierdie spesiale pastoraat is daar 
die gevaar van twee uiterstes, waar- 
voor gewaak moet word. Aan die een 
kant kan die predikant homself so vol- 
ledig met die outoriteite van ons land 
en ons kultuur identifiseer, dat hy niks 
anders doen as om die jongman 'n 
lesing in vaderlandsliefde te gee nie. 
Aan die ander kant kan hy hom so vol- 
ledig met die jongman in sy frustrasie 
en vrees identifiseer, dat hy hom niks 
anders aanbied as net simpatie nie. Die 
jongman sal dan nog groter skuldge- 
voelens ontwikkel of nog meer jammer 
vir homself voel. In albei gevalle word 
die eintlike doel dan gemis. 

Die jongman moet gehelp word om 
sy eie gevoelens sonder vrees en skuld 
te aanvaar, want dan kan hy gelei word 
om 'n nuwe en realistiese insig te ver- 
werf wat aanleiding is tot 'n positiewe 
houding en positiewe optrede. Daarom 
moet die gevare, fisies, moreel en gees- 
telik, nie oorbeklemtoon word nie, 
maar ook nie onderskat word nie. Juis 
in die verband met die kerk moet dui- 
delik vir hom uitgewys word dat sy 
kerk hom ook in die weermag gaan 
ontvang en begelei vir die hele tyd 
van sy diensplig. 

Die grond sal egter steeds die ver- 
sekering van Gods liefde in Jesus 
Christus wees — waar hy ookal gaan 
of wat hy ookal mag ondervind. Die 
krag van 'n lewende geloofs en die 
waarde van die eie binnekamer (Woord 


en gebed) kan nie genoeg beklemtoon 
word nie. Dit is wat aan gewone klein 
mensies heldemoed gee en inspirasie 
tot groot dade. 

Sou dit nie goed wees as hierdie 
jongmanne in die midde van die ge- 
meente, voor hulle vertrek, gegroet 
word nie? Dit kan tog so maklik gedoen 
word en sonder veel omhaal. Die ouers 
en hulle seuns kan spesiaal genooi 
word. In die gebed kan in die besonder 
aan hulle gedink word. Hulle kan daar- 
van verseker word dat die gemeente 
in sy gebede steeds aan hulle sal dink. 
Hierdeur sal die gemeente nie alleen 
weet watter jongmanne hulle diensplig 
gaan doen nie, maar sal daar ook 'n 
onderlinge band tussen die betrokke 
ouers enersyds, en die ouers en die 
gemeente andersyds ontstaan. Die be- 
langrikste van alles bly egter die ver- 
houding wat met die kerk herbevestig 
word. Die kerk moet hulle verseker deur 
hierdie persoonlike pastorale bemoeiing 
dat hulle nie vergete is nie. Dan kan 
daar nooit eers die gedagte ontstaan 
dat hulle uit die hart van die kerk is 
nie, en daarvan onder Gods sorg en 
leiding uit nie. 

'n Besondere probleem lewer die 
jongmanne op wat nog maar kort ge- 
troud is. Dit is absoluut noodsaaklik 
dat die kerk sy gesin in die tyd wat hy 
weg is, nie sal vergeet nie. Dit is tog 
vanselfsprekend dat wanneer die man 
bekommerd is oor wat met sy vrou en 
gesin aangaan, hy nie met volle oor- 
gawe en positief gemotiveerd sy diens- 
plig kan doen nie. Die weermag tref 
waar moontlik, spesiale voorsiening vir 
die getroude dienspligtiges. Die kerk 
moet dan van sy kant ook hierdie jong 
vroutjies bystaan met sorg en leiding. 
Sy is prakties alleen, soos 'n weduwee 
in 'n gemeenskap waar alle aktiwiteite 
draai om die saamwees van manne en 
vroue in pare. Hier kan die verskillende 
Sustersverenigings in die kerk 'n baie 
groot bydrae lewer. 

Na die basiese en spesialiste oplei- 
ding het die dienspligtiges die geleent- 
heid om vir ongeveer vyftig persent van 
die naweke huis toe te gaan. Vir die 
militêre gemeente waar hy hom bevind, 
is hy dan wat kerkbesoek betref, feitlik 
verlore. Hoeveel van hierdie jongmanne 
gaan Sondae as hulle tuis is, saam met 
hulle ouers kerk toe? Dikwels wanneer 
in ander gemeentes gepreek word, word 
die man in sy uniform daar opgemerk. 
Sou daar nie moontlikhede wees om 
ook hieraan in die besonder iets posi- 
tief en veral iets meer te doen nie? 
Die plaaslike leraars kan gerus hierop 
reageer. 

Of 'n mens hierdie besondere deel 
van die werk van die kerk nou voort- 
gesette kategese noem of soos ek 
vanuit die pastoraat benader, maak nie 
verskil nie. Die belangrikste is dat daar 
geleenthede is wat uitgebuit moet 
word. Die kerk kan nie toelaat dat dit 
onbenut verbygaan nie. 

Die kerk kan hom ook nooit daar- 
mee tevrede stel dat hy kapelane het 
wat na die geestelike welsyn van sy 
nasionale dienspligtiges omsien nie. 
Daarvoor is die dienspligtiges te be- 
langrik en moet daar veel meer gedoen 
word. 

Soos aan die begin gesê is, ek skryf 
hierdie dinge nie as iemand wat langs 
die kant staan en met die vinger wys 
nie, maar as kapelaan en predikant wat 
daar midde-in is, en wat na maniere 
soek om hierdie taak op die bes moont- 
like wyse te doen. Maar dit is nie die 
verantwoordelikheid van een alleen nie. 
Daarom moet koppe bymekaar gesit 
word en hande gevat word — tot beter 
en meer effektiewe diens aan die lid- 
mate van die kerk, as diens van die 
Woord tot uitbouing van die koninkryk 
en geloof in die één Here, Jesus Chris- 


tus, 
@ 


LEES EES. 


Slovin van die See 

Deur |. D. v.d. Walt 

Uitgegee deur Voortrekker-boekklub, 
Posbus 4892, Johannesburg 

Prys R3,30 


Dit is 'n spannende verhaal van voor 
tot agter. Nieteenstaande al die ver- 
skillende uitbeeldings raak die draad 
van die verhaal geensins verlore nie. 
Net jammer dat die druk op sommige 
bladsye nie helder is nie. 

E.H.D. 
EER Eg 
Katiekwaad 
D 7 Mi-griet H2ymans 
Uitgegee deur HAUM, Posbus 1371, 

Kaapstad 
Prys R2,95 

Dit is met een woord 'n pragtige uit- 
gewe waarvan die kleingoed sal geniet. 
Dis 'n mooi verjaardaggeskenk vir die 
outjies. 

E.H.D. 
ENE? 
Kameel vir Saida 
Deur Ivy Eastwick 
Uitgegee deur HAUM, Posbus 1371, 
Kaapstad. 
Prys R3,45 


Hier is nog s' 'n mooi verhaal vir 
kinders, onderhoudend vertel. HAUM 
se boekies sal die outjies waardeer. 

EH.D. 


ONS BEJAARDES (10) 





KEN ONS 


DIE HOE VAN DIE 
KERKLIKE GESPREK 


Ons het in voorafgaande artikels al 
enkele opmerkinge oor die gesprek met 
hoogbejaarde mense gemaak. T.o.v. 
wat ons reeds oor so 'n gesprek gesê 
het, kan die volgende nog bygevoeg 
word en beklemtoon word: — 


Eerstens moet so 'n gesprek in 'n 
rustige atmosfeer gevoer word waar 
allerlei steurnisse van buite uitgesluit 
word. Dit moet liefs in die persoon se 
eie kamer, sy bekende omgewing ge- 
doen word. Dit help ook nie om in lang 
saamgestelde sinne te vinnig en on- 
duidelik te praat nie. Die verskynsels 
van atrofie (verwering) van belangrike 
liggaamsisteme en involusie van die 
gees het tot gevolg dat 'n stortvloed 
van snel opeenvolgende woorde en 
sinne net nie opgeneem kan word nie. 
Ons praat dus stadig en duidelik met 
hulle. 


Tweedens. Onthou dat die bejaarde 
is gevorm, beinvloed en gestempel 
deur 'n lang verlede. Hy is as'tware 'n 
produk van sy eie lewensgeskiedenis. 
Die milieu waarin hy geleef het, die 
beroep wat hy uitgeoefen het, die 
vraag of sy lewe suksesvol of vol mis- 
lukkings was, die stand van sake oor 
die wel en wee van die kinders, is 
almal faktore wat die aard van sy hede 
bepaal. Tot hierdie agtergrondskennis 
kon die besoeker alleen kom nadat 
goed geluister is. 


Derdens. Dis 'n ,kuns” om te kan 
luister. Luister beteken nie 'n koue on- 
beweeglike luisteraar wat slegs met 
die ore en nie met die hart luister nie. 
Die besoeker moet met groot belang- 
stelling inluister, self tussen die reels 
luister, aanmoedigend, helpend en be- 
langstellend luister. Wanneer daar so 
volledig oor die verlede vertel word, 
moet hierdie wydlopigheid met liefde 
en daarmee ook geduldig aangehoor 
word. Ons sê weer: om goed te luister 
is die sleutel tot 'n suksesvolle gesprek. 


Vierdens. Die stel van kort vragies 
gedurende 'n gesprek of kort opmer- 
kings tydens die gesprek, stel die be- 
soeker instaat om die mens voor hom 
te leer ken. Dit moet egter baie taktvol 
aedoen word. Die opmerking is gemaak 
dat takt en kontak baie na aanmekaar 
geleë is. Die besoeker moet hom aan- 
pas aan die lewenstempo van die be- 
jaarde en nie ,,aan sy senuwees ly” as 


HEURRE 


die bejaarde (met sy ander tydsbegrip) 
sy tydsaam voortboorduur nie. Vir hom 
of haar is die herinneringe uit vroeër 
dae en verbintenisse met daardie tye 
van groot belang. Teleurstellinge, 
smarte, gemis, innerlike verslaenheid, 
verbryseling, skuldbesef, drang tot 
boetedoening, onsekerheid ens, is 
dodelike erns vir die verteller en daarna 
moet werklik geluister word. 


DR. P. J. THEO KOEKEMOER 


Vyfdens. Daar is baie bejaardes wat 
slegs op die verlede ingestel is, seker 
die oorgrote meerderheid. Daar is ander 
wat leef vir die hede en nog ander wat 
toekomsmense is. Hierdie instelling van 
die bejaarde is bepalend vir die ge- 
sprek. Dieselfde gesprek kan dus nie 
met almal gevoer word nie — dieselfde 
Evangelie kan wel aan almal oorgedra 
word, nl. die Evangelie wat toekoms- 
skeppend is. 


Sesdens. Neem die bejaarde emstig 
op in alles wat hy sê, so lank as moont- 
lik, d.w.s. solank hy/sy nog nie totaal 
en al vasgevang is deur die bande van 
seniliteit nie. Betoon daarmee die no- 
dige eerbied aan hierdie persoonlikheid, 
al is die persoon al grootliks gedisinte- 
greer. 


Sewende. Gee noukeurig aandag aan 
die liggaamlikheid van die bejaarde en 
alle klagtes wat hulle het oor hulle lig- 
gaam. In hierdie jare is die aandag 
sterker as ooit op die liggaam gefokus. 
Die gesigskring word daardeur vereng. 
Omslagtig kan gepraat word oor elke 
lid van die liggaam wat nie meer ,,wil 
werk” nie. Vir hulle is dit geen kleinig- 
hede nie en moet daarom nie deur die 
besoeker as kleinighede afgemaak 
word nie. Ons moet onthou dat waar 
die jongmens eintlik deur sy liggaam 
leef, daar leef menig bejaarde eintlik 
teen sy/haar liggaam. Dit is 'n moei- 
like aanpassing wat gemaak moet word 
wanneer 'n mens met 'n lewendige ge- 
aardheid skielik deur beroerte oorval 
is, om daarna in 'n rystoel geplaas te 
word en ,,soos 'n sprinkaan” (Prediker 
12) met moeite letterlik op die krukke 
moet voortsleep. So 'n gebeurtenis 
skep innerlik 'n geweldige spanning. 
Spanning het gewoonlik aggressie tot 
gevolg en dit moet alles verstaan en 
met simpatie bejeen word. 


Agste. 'n Kerklike besoek impliseer 
dat die gestuurde hierdie bejaarde sal 
lei in 'n bepaalde koers. In alle beskei- 
denheid sal die gestuurde egter ten 


alle tye moet onthou dat hy of sy nooit 
die werk van God kan oorneem nie. In 
sekere metodistiese kringe gaan die 
besoeker daarvan uit om al wat ou- 
mens is te ,,bekeer”. Nee, ons het 'n 
heel beskeie taak, om naamlik te doen 
wat Andreas gedoen het. Van Andreas 
weet ons nie veel nie, maar een ding 
weet ons wel en dit is dat daar ge- 
skrywe staan dat hy sy broer ,,na Jesus 
toe gelei het”. Dis al wat die kerklike 
besoeker moet doen! God sal deur -die 
Heilige Gees self verder die werk van 
bekering doen. Hierdie hoogste doel 
sal ons hele gesprek kleur wanneer ons 
'n kruisdraer vra om te onthou dat 
lemand eenmaal gesê het: ,As iemand 
agter my wil aankom moet hy homself 
verloën, sy kruis opneem en my volg.” 
Wanneer hierdie bejaarde voortdurend 
by die Christus aan die kruis staan, kyk 
hy nie vas slegs teen sy eie kruis nie 
maar teen die van die Heer, beter gesê: 
die Heer self. 


Laastens. Die besoeker sal nooit ver- 
geet nie dat die hoogbejaarde mens se 
liggaam en siel nie 'n urelange gesprek 
kan verduur nie, veral nie wanneer hy 
siek is of nie lekker voel nie. Dan is 
dit moeilik om te konsentreer. Die 
lengte van die besoek moet daarom 
oordeelkundig gemeet word. Laat ons 
ook onthou dat die bejaarde mens wel 
,Vvroeg opstaan as die voëltjies begin 
om te sing”, maar dat hulle gewoonlik 
saam met die hoenders gaan slaap, be- 
halwe in uitsonderlike gevalle. 'n Mens 
sou dus wel om ses uur in die oggend 
by hulle kan gaan koffie drink maar 
Saans om sewe uur moet jy klaarkry 
met besoeke. 


'n Laaste vraag moet nog verder deur 
ons beantwoord word: Waaroor praat 
mens tog met hulle? Ons het slegs ge- 
deeltelik daarop ingegaan. 


(Word vervolg) 


PEESIS EES! 


Vrees vir die bruidegom 

Deur Con Rademeyer 

Uitgegee deur Dagbreek-boekkring, 
Posbus 4842, Johannesburg 

Prys R3,00 


ko 


Avonture van Stinkie die Muis 
deur Nada du Toit 
Perskor-uitgawe 

Prys R2,25 


Dis vir die kleintjies, toegelig met 
tekeninge wat die lesertjie sal help. 


E.H.D. 

ETES Mr Ee VRL ERUDRIEK GEE EOEEERR EE RR Ed 
Hervormde Predikantsvroue in Suid-Afrika vanaf 1652 


42. Elisabeth Johanna Jacobse, eerste 
eggenote van ds. M. C. Vos 


Ds. Michael Christiaan Vos (1759- 
1825), wat vanaf 1784 tot 1818 bekend- 
heid as predikant en sendeling in Ne- 
derland, Suid-Afrika, Engeland en in 
die Ooste verwerf het, was twee keer 
getroud: die eerste keer met Elisabeth 


DR. H. M. REX 


Johanna Jacobse (ook geskrywe Ja- 
cobs) en die tweede keer met Johanna 
Petronella van Geyzel. Tydens sy ver- 
blyf as emeritus-predikant op Tulbagh, 
Sy vroeëre gemeente, het sy eggenote 
by hom aangedring om sy lewensver- 
haal op skrif te stel. Sy vrou se aan- 
moediging het daartoe gelei dat ds. 
Vos in 1819 sy herinneringe in brief- 
vorm opgeteken en dit aan sy vriend, 
ds. $. van Beuningen in Nederland met 
die oog op publikasie gestuur het. Die 
herinneringe het in 1824 in Amsterdam 
in druk verskyn onder die titel: Merk- 
waardig Verhaal aangaande het leven 
en de lotgevallen van Michael Chris- 
tiaan Vos, als predikant der Hervormde 
Christelijke Gemeente op onderschei- 
dene plaatsen in Nederland, Afrika en 
Azië; van zijne jeugd af tot den tijd 
van zijn Emeritusschap: door hem zel- 
ven in den jare 1819 briefskewijze aan 
eene vriend medegedeeld. In 1829 is 
Duitse vertaling van die werk in Basel 
Switserland, gepubliseer terwyl die 
werk verskillende herdrukke in Neder- 
land belewe het. In 1911 was die latere 
prof. J. du Plessis verantwoordelik vir 
'n nieuwe uitgave', ,,van breedvoerige 
aanteekeningen voorzien”, wat deur die 
Hollandsch-Afrikaansche Uitgevers- 
Maatschappij, v/h Jacgues Dusseau 
& Co. (ons bekende HAUM van van- 
dag), van Kaapstad, uitgegee is. 

In teenstelling met die gebrekkige 
inligting oor die lewe en werk van die 
merendeel Hervormde predikantsvroue 
in Suid-Afrika sedert 1652, beskik ons 
oor meer inligting oor die twee egge- 
notes van ds. M. C. Vos, grotendeels 
te danke aan sy Merkwaardig Verhaal 
wat op aandrang van sy tweede egge- 
note op skrif gestel en gepubliseer is. 

Elisabeth Johanna Jacobse (of Ja- 
cobs), met wie Michael Christiaan Vos 
op 14 November 1779 te Kaapstad in 
die huwelik getree het, was die vyfde 
kind uit 'n gesin van ses en is op 23 
Julie 1758 in die Kaapstadse gemeente 
gedoop. Haar vader, Jan Jacobse, af- 
komstig van Ten Veere in Zeeland, 
Nederland, het 'n seemansloopbaan 


EE 


” 








'n Tekening van 'n aantal seilskepe in Tafelbaai en Kaapstad aan die voet van 

Tafelberg omstreeks 1750. Kaapstad het nie baie anders gelyk toe Elisabeth Johanna 

Jacobse en Michael Christiaan Vos in die laat vyftigerjare daar gebore is en hul 

jeugjare in die sestiger- en sewentigerjare van die 18de eeu daarin deurgebring 

het. Leeukop, aan die voet waarvan Michael Vos dikwels hardop in die klipgroewe 
gaan bid het, is links op die tekening in miswolke gehul. 


agter sy rug gehad toe hy hom om- 
streeks die helfte van die 18de eeu aan 
die Kaap kom vestig het. Haar moeder 
was Margaretha Alida van der Trans, 
'n dogter van Jan van der Trans, van 
Amsterdam, wat 'n tyd lank as sieke- 
trooster aan die Kaap werksaam was. 
Toe Elisabeth Johanna Jacobse in 
November 1779 met M. C. Vos in die 
huwelik getree het, sou die bruidegom 
op 31 Desember van daardie jaar 20 
jaar oud word, terwyl die bruid op 
daardie tydstip reeds in haar een en 
twintigste lewensjaar was. Watter om- 
standighede tot die huwelik van 
Michael Vos en Elisabeth Jacobse in 
November 1779 in Kaapstad aanleiding 
gegee het, kan kortliks beskrywe word 
aan die hand van die Merkwaardig 
Verhaal wat ds. M. C. Vos ruim veertig 
jaar na die gebeurtenis op skrif gestel 
het. 


Michael Christiaan Vos, wat op 
31.12-1759 te Kaapstad gebore is, was 
die vyfde en jongste kind uit die huwe- 


lik van Jan Hendrik Vos, gebore te 
Batavia, en Johanna Bok, gebore in 
Suid-Afrika. Sy godvresende vader, 


wie se voorouers van Asiatiese afkoms 
was, het hom reeds voor 1748 aan die 
Kaap as burger gevestig, en ofskoor sy 
jongste seun skaars vyf jaar oud was 
toe hy oorlede is, het die vader deur 

sy simpatieke optrede teenoor Michael, 
wat vanaf sy geboorte aan douwurm 
gely het, voortgelewe in die herinne- 
ringe van die skrywer van Merkwaardig 
Verhaal. Geen geneesmiddel kon ver- 
ligting bring vir die ,,allerlastigste lig- 
chaamskwaal” waaraan Michael vanaf 
sy geboorte tot aan die einde van sy 
lewe gely het nie en wat die oorsaak 
van 'n kroniese liggaamswakte was. Die 
neerslagtigheid, dweperigheid en sen- 
timentaliteit waaraan Michael Vos 
dwarsdeur sy lewe onderhewig was, 
kan moontlik verklaar word uit die uit- 
werking wat die slepende en ongenees- 
like siekte op sy liggaam sowel as op 
sy gemoed gehad het. Meer as een keer 
het hy teenoor sy moeder, wat na die 
dood van haar eerste man hertroud is, 
uitgeroep: ,,O! dat ik maar dood ware!” 
Die kindersiekte, waarskynlik pokke, 
wat in 1768 talle slagoffers aan die 
Kaap geëis het, het ook sy letsels op 
die ligaaam en gemoed van die jeua- 
dige Michael nagelaat. 


Toe Michae! Vos aan 'n lewens- 
beroep aandag moes gee, was daar 
feitlik geen geleentheid in die Kaap om 
verder te studeer nie en vir daardie 
rede het hy omstreeks 1774 op 14- 
jarige leeftyd in diens getree by sy 


[ Na volgende bladsy 


oudste broers, Johan Hendrik Vos, om 
van hom die ambag van silwer- en 
goudsmid te leer. Tydens sy verblyf by 
sy broer, het hy saands by kerslig 
geleer om te teken terwyl hy elke dag 
'n uur vry gekry het ten einde hom in 
staat te stel om klavier te leer speel. 
Mettertyd het hy by voorkeur ,,Psal- 
men, de Hoogduitsche gezangen en 
andere geestelike liederen” op die 
klavier gespeel. Instussen het hy ook 
katkisasieklasse begin bywoon. 


Omstreeks 1775 het sy broer aan 
hom 'n klein boekie De Donderslag der 
Goddeloozen van C. van Niel as 'n 
geskenk gegee met die wenk om. dit 
saands in sy ledige oomblike te lees. 
Daarin word die lyding in die hel op 
die mees realistiese wyse beskrywe 
sodat die leser deur vrees en angs tot 
God gedrywe word. Ds. Vos sê dat die 
boekie hom vir die eerste keer in sy 
lewe tot eenig nadenken over Dood 
en Eeuwigheid” gebring het. Ook het 
hy kennis gemaak met piëtistiese ge- 
skrifte van bevindelike aard waarin die 
bevindinge en bekeringsgeskiedenisse 
van  verskulende mense beskrywe 
word. In dieselfde tyd het hy begin 
om die sg. ,,gezelschappen'” of kon- 
ventikels wat destyds reeds in Kaap- 
stad voorgekom het, en die voorlopers 
van die sektes was te besoek. Ook 
het hy snags hardop gaan bid in die 
klipgroewe aan die hang van Leeukop 
en in die ommuurde kerkhowe buite- 
kant die stad. Hy vertel ook dat hy 
hom ernstig begin bekommer het oor 
die geestelike toestand van die Kaapse 
slawebevolking. 


Uit sy geskrif word dit baie duidelik 
dat Michael Vos in die loop van sy 
tienderjare in 'n hewige sielestryd ge- 
raak het en toe hy uiteindelik vrede vir 
sy siel gevind het, het die begeerte by 
hom opgekom om predikant te word 
,en dit wel in dit land” na volbragte 
studie by voorkeur te wy aan die evan- 
gelieverkondiging aan die slawe. Ten 
einde sy ideaal om predikant te word, 
te verwesenlik, sou Michael Vos egter 
baie struikelblokke uit die weg moes 
ruim. In die eerste plek was daar aan 
die Kaap vanaf 1725 tot 1793 'n totale 
gebrek aan skole waar die noodsaak- 
like voorbereidende onderrig vir univer- 
Sitêre studie aangebied kon word. 
Michael Vos sou dus noodgedwonge 
na Europa vir Sy voorgenome studie 
'n die teologie moes gaan Nie alleen 
wou niemand hom geldelik en moreel 
Steun nie maar ook sy swak gesond- 
heidstoestand was 'n ernstige probleem 
wat sy pad na sy ideaal versper het 


Sy moeder wat destyds nog geleef 
het en wie se tweede man intussen 
ook reeds oorlede was, het haar toe- 
Stemming egytur geredelik gegee en 
ook tr kenne gegee dat sy Na sy terug- 


keer as predikant uit Europa by hom 
Wou gaan woon, ,,om, wanneer God 
mij behouden als leeraar terugbracht, 
dan bij mij te zullen komen inwoonen 
ten einde hare laatste dagen onder 
mijn dak te eindigen”. Dit was blyk- 
baar 'n innige begeerte van moeder 
en Seun, en die ironie van die saak 
was dat Michael Vos, na die ses jaar- 
lange teologiese studie, genoodsaak 
was om nog vir 'n verdere nege jaar 
in Nederland te vertoef en in daardie 
tyd het sy moeder te sterwe gekom. 
Na sy afskeid met sy vertrek na Neder- 
land het moeder en seun mekaar nooit 
weer van aangesig tot aangesig gesien 
nie. Dit sou egter kon gebeur het indien 
prop. Vos direk na sy voltooide studie 
'n beroep na die Kaap gekry het. 


Toe sy planne vir oorsese teologiese 
Studie begin vorm aanneem het, het hy 
probeer om sy erfporsie, sy ,,klein ka- 
pitaaltje”, wat in trust gehou was deur 
die Weesheer, te bekom. Hy het vyf 
keer agtereenvolgens aansoek gedoen 
om dit te kry maar telkens het die 
Weesheer te kenne gegee dat hy sy 
regmatige erfporsie eers kon kry wan- 
neer hy op 25-jarige leeftyd mondig 
sou word. Op 'n keer het selfs sy 
moeder saam met hom gegaan en ge- 
pleit dat sy erfporsie aan hom. vir 
Studiedoeleindes uitbetaal moes word. 
Al sy versoeke was agter tevergeefse 
moeite totdat hy op 'n keer deur die 
Weesheer gedreig is dat indien hy 
weer met so 'n versoek na sy woOon- 
huis sou kom, hy hom ,,met een stok 
de deur uit zouden slaan!” Ook sy 
broer, by wie hy nog steeds as vak- 
leerling in diens was en in wie se 
belang dit was dat Michiel in sy diens 
sou bly, het hom afgeraai om oorsee 
te vertrek. Hy het maar telkens sy toe- 
vlug tot ernstige gebed geneem en toe 
hy 'n keer uit die Bybel troos en leiding 
wou kry, is hy diep getref deur wat hy 
in Jes. 41:8-16 gelees het. Hy het na 
die lees van dié Bybelgedeelte vas 
geglo dat hy op die geleë tyd sy ideaal 
sou bereik en van toe af het hy hom 
blymoedig aan die oorblywende ge- 
deelte van sy vakleerlingskap gewy. 
Hy het in 1779 sy vyf jaar-lange vak- 
leerlingskap as silwer- en goudsmid 
in diens van sy broër voltooi en toe 
laasgenoemde hom 'n goeie loon aan- 
gebied het indien hy langer in sy diens 
as vakman sou bly, het hy die aanbod 
van die hand gewys ten einde meer 
vrye tyd vir Sy voorbereidende studie 
te kon hê Hy het dus sy eie silwer- en 
goudsmidsbesigheid begin Oom  SO- 
doende self meester of baas te wees 
Terselfdertyd het hy 'n goedbestu- 
deerde oud-soldaat uit Furopa in diens 
geneem om hom hulp te verleen met 
Sy voorbereidende studie en hy was 
van plan om met sy studie voort te 
gaan totdat hy 'n 1784 sy mondig- 
wording sou bereik, sy erfporsie. sou 


ontvang en dan in staat sou wees om 
na Europa af te reis met die oog op 
Sy voorgenome teologiese studie. Hy 
het hom destyds verbeel dat hy in 
Europa in een maand meer sou leer as 
aan die Kaap in drie maande. Maar toe 
hy op 19-jarige leeftyd sy werks- en 
studieplanne agtermekaar begin kry 
het, het hy spoedig tot die besef ge- 
kom dat die tydperk tot sy 25ste ver- 
jaarsdag darem so lank gelyk het en 
dat die wagtyd baie jare in beslag sou 
neem. 


Toe het hy skielik die ingewing 
gekry dat 'n huwelik hom in die oë van 
die wet mondig sou maak! 'n Huwelik 
sou hom bevry van die bande van die 
Weeskamer, eintlik van die dwinge- 
landy van die destydse waarnemende 
voorsitter van die Weeskamer. Soos 
so dikwels in sy lewe het Michael 
Christiaan Vos sy toevlug tot God in 
die gebed geneem. En dit was in hierdie 
stadium van sy veelbewoë lewe dat 
Elisabeth Johanna Jacobse, met wie 
hy in die Kaapstadse ,,gezelschappen” 
kennis gemaak het, 'n belangrike rol in 
sy lewe en in die verwesenliking van 
sy ideaal om predikant te word, ge- 
speel het. 

Word vervolg) 


Lecg sonder geleof 


Die moderne wetenskap toon aan, 
dat geloof onmisbaar is vir 'n volledige 
menslike persoonlikheid. Daarom word 
by die nie-gelowige jeug in die kapita- 
listiese wêreld, én by die sosialistiese 
wêreld dieselfde gevoel van innerlike 
leegte met al die aevolge daarvan ae 
vind 


Die Romeense predikant Josif Ton 
in 'n skrywe aan die kommunstiese 
owerheid van sy land. 


Die prediker en die 
luisteraar 

Die skuld dat die preek nie inslaan 
nie kan by die prediker lê, maar dit kan 
ook gebeur, dat die prediker waarlik 
na die verrassende en aktuele van die 
Bybelse getuienis gesoek het. Sy preek 
het hom ,,bloed en sweet” gekos, maar 
die vonk slaan nie oor nie. Die preek 
gee waarlik genoeg tot nadenke maar 
die gemeente is nie waarlik aktief in 
die luister daarna nie' Wie het ons tog 
wys gemaak dat om te luister na die 
preek nie tot die hoogste aktiwiteit van 
die gemeente op Sondaamêre behoort 


- 


NIE ' 


Uit die Nederlandse Persburo 

JEUGRUBRIEK 


Meer praat — minder preek! 


us... Van die preekstoel af moet 
meer gepraat en minder gepreek 
word...” 


Hierdie bewering is gemaak na aan- 
leiding van die bevinding van 'n teo- 
loog wat sê ,,daar is 'n verwydering 
tussen jongmense en die kerk, en die 
kloof word &l groter”. 


Oor genoemde stelling gaan ons nie 
nou skryf nie, maar wel oor die op- 
merking van 'n ander teoloog oor bo- 
genoemde aangeleentheid, wat dan 
beweer dat sy kerk nie tred hou met 
die bevolkingsaroei nie, en wil dat die 
kerk ,,van die preekstoel af” meer 
moet praat en minder moet preek. 


DS. N. H. BUITENWEG 


Nou wil ons nie ingaan op 'n diepte- 
studie oor wat die persoon presies 
bedoel het nie, wat hy onder ,,praat” 
of ,,preek” verstaan nie, maar op die 
algemene stelling as sodanig. 


Wanneer dit gaan om die praat of 
preek van die kansel af, dan gaan dit 
spesifiek om die evangelieverkondiging, 
die sentrale gebeurtenis in die erediens, 
in die huis van God. Die evangelie dus, 
gerig tot die gemeente, tot die 
soekende, tot hulle wat deur die woord 
van God gesterk, gelei en vertroos wil 
word. 


Onder ,,preek”, en wel van die kansel 
af, verstaan ek iets anders as praat. 
Dit is dus nie iets waaroor hy graag 
wil praat nie, maar wat hy ontvang het 
met die opdrag om dit te verkondig. 
Hy sal self ook daarby betrokke wees, 
hy sal hom verheug daaroor, of die 
boodskap sal hom bedroef stem, maar 
die wesenlike van hierdie verkondiging 
is, dat hierdie boodskap wat hy uit 
Gods Woord verneem, reg oorgedra 
moet word. Om hierdie rede kan ook 
nie sommer enigiemand in die erediens 
gaan staan en praat nie, maar slegs 
diegene wat op grond van hulle ge- 
loofslewe en hulle opleiding in die 
teologiese wetenskap, wat aan be- 
paalde vereistes moet voldoen (bv. 
kennis van die oorspronklike tale 
waarin die Bybelboeke geskryf is) 
deur die kerk toegelaat is om dit wat 
God vir sy gemeente wil sê, in elke 
situasie, te verkondig, te proklameer. 


Hierdie ,,preek”, wat dan Gods wil 
verkondig, raak al die fasette van die 
menslike lewe, en beoordeel al. die 
vraagstukke en probleme van die mens 


in hierdie wêreld. Sou die prediking nie 
meer inslag vind by die hoorder nie, 
dan Iê die fout nie by die feit dat daar 
in die kerk ,,gepreek” word nie, maar 
dat die predikant nie die behoefte, die 
nood van sy kudde verstaan nie. Die 
fout kan natuurlik ook gesoek word by 
die hoorder wat sy hart verhard. By 
die prediking gaan dit dus hierom: Go6d 
spreek tot sy volk; Géd troos; G6éd 
vermaan; G6d lei. Gods woord en Gees 
dra hier gesag. 


Hier is dus nie plek vir 'n ,,gepraat” 
nie, asof hier n' gespreksverhouding is 
tussen twee mense op dieselfde vlak 
nie. Ek hét onlangs in 'n ander kerk 
'n huweliksbevestigting bygewoon 
waar die prediker dan ook sommer so 
met die bruidspaar en die gemeente 
glimlaggend ,,gepraat'” het. Hy het ook 
gesê, ,ons wil sommer met mekaar 
praat”. Wat daar gesê is, ontstem 'n 
gelowige, want dit was niks anders as 
'n mensverheerliking nie. Van die 
kansel af is dan ook melding gemaak 
van die bruidjie wat so verruklik prag- 
tig lyk, die wonderlike paartjie is be- 
sing, ook die ouers is bygehaal, sulke 
wonderlike vooraanstaande mense. 
Daar is selfs gesê: ,Hoe wonderlik is 
dit om weer 'n slag die waarheid te 
kan praat.” 


Dit is wat gebeur as daar van die 
kansel af gepraat gaan word. Die leuen 
sal dikwels gehoor word, Gods Woord 
sal verdwyn, mensewoord sal dit ver- 
vang. 


Die preekstoel is nie die plek en die 
geleentheid om te praat nie... en die 
jeug wil dit ook nie so hê nie. In baie 
opsigte is die jeug juis moeg van die 
gepraat van mense wat in baie opsigte 
nie doen wat hulle sê nie, of wat in 
hulle gepraat, net 'n vertoon opsit. Die 
jeug wil luister na wat God tot sy 
gemeente sê. 


Dit wil nie sê dat daar na die ere- 
diens nie 'n gesprek kan wees oor die 
prediking nie. Dit werp baie goeie 
vrugte af, en ons is dankbaar dat dit 
dikwels in verskillende gemeentes ge- 
doen word. Maar dit beteken dat vanuit 
die gepredikte woord die gesprek ge- 
voer word oor die inhoud van dit wat 
van die kansel af gepreek is, sodat die 
lidmaat, nê so 'n gespreksgeleentheid 
des te duideliker verstaan wat God tot 
sy gemeente te sê het. 


Dan moet ons ook versigtig wees om 
die geslaagdheid of vrug van die ver- 
kondiging te meet aan die duisende 
wat daarheen gestroom het. As 'n or- 

ganisasie bv. deur besondere metodes, 
spesiale predikers, hartstogtelike ge- 
tuienisse, spesiale programme, musiek- 
items, sy duisende trek, is dit nog nie 
die spreke van God tot die mens nie. 
lemand kan miskien wel emosioneel 
betrokke raak, as hy mag hoor hoe God 
met iemand gehandel het, en hy mag 
hom dan ,,bekeer”, maar dan moet hy 
juis in 'n erediens onder die prediking 
van Gods Woord kom, anders verstik 
die saad. 


As die moderne mens aan die ander- 
kant net die ,,gepraat” wil hê, in plaas 
van die waarheid aangaande God en 
sy heilige wil, dan gee dit nog nie die 
vryheid aan die kerk van Jesus Christus 
om die verkondigingsopdrag wat hy 
van die Here self ontvang het, met 'n 
,gepraat'” te vervang nie. 


Die jeug van vandag wil hoor wat 
God tot sy gemeente te sê het, en is 
moeg om te luister na die gepraat van 
mense wat net tot by ideologië kom, 
of uitloop op die ondersteuning daar- 
van. 

(Word vervolg) 





SOLI DEO GLORIA 


(TOT EER VAN GOD) 


Geagte Redakteur, 


Na aanleiding van die beriggie oor 
,Nuwe Gesange” in ,,Die Hervormer” 
van Oktober 1975, wil ek graag my 
mening lug aan diegene wat teen die 
sing van Hallelujaliedere in ons Her- 
vormde Kerk is. 


Ek voel dat die Hallelujaliedere wel 
gesing mag word, aangesien dit tog 
strek tot verheerliking van God. Die 
woorde asook die musiek is baie mooi. 


Moet ons nou juis omdat ons Her- 
vormers is met 'n eie karakter, nie die 
Hallelujaliedere sing nie? Gaan dit dan 
nie tot eer van God nie? Het u nog 
nooit naby die Here gevoel as u dit 
sing nie? Het u nog nooit gehoor dat 
die Here met u praat as u dit sing of 
selfs net lees nie? 


Kan ons nie maar ophou om na an- 
der kerke te kyk — wat hulle doen en 
wat hulle nie doen nie? Ons moet 
immers eers ons saak met die Here 
uitmaak. 

Wat die onkoste en ongerief aan- 


betref... Is dit te veel gevra ter wille 
van God? 


Mej. T. Scheepers 
Newcastle. 


Die Kategese 





KRITIEK EN KOMMENTAAR OP GELOOFSLEER (13) 


G. VERKLARINGS 


Soos in ander gevalle so het kritici 
in die geval van die verklarings ook 'n 
tweërlei standpunt. Die een sê: ,,Ek 
dink die verklarings is mooi uiteengesit. 
Graag sou ek dit net in 'n meer ver- 
eenvoudigde taal (en begrippe) wou 
hê, sodat die kind geprikkel kan word 
om dit self te lees. Op die oomblik 
,suffer' die Juffrou met die inhoud van 
die verklaring.” Die ander standpunt 
sluit in 'n mate aan by die vorige: ,,Dis 
veels te moeilik, te kort, te teologies, 
onverstaanbaar... katkisasieboek moet 
in een band ook die drie formuliere van 
eenheid bevat.” 


Ten opsigte van die verklarings wil 
ons by wat reeds in die Inleiding van 
die Geloofsleer gesê is, die volgende 
benadruk. 


Eerstens, is dit my oortuiging dat die 
verklarings geensins nodig is nie. Oor- 
spronklik het ek dit ook nie beoog om 
te skryf nie. Na aanleiding van die be- 
sluit van die Algemene Kerkvergadering 
het die Raad vir Kategese my die 
opdra gegee om die verklarings te 
skryf. Die rede waarom ek dink die ver- 
klarings is oorbodig, moet gesien word 
teen die agtergrond van beginsels wat 
vir my van belang is in die kategese. 
Hierdie beginsels is nou reeds dikwels 
in hierdie reeks ter sprake gewees. Van 
belang om in hierdie opsig weer te 
vermeld, is die beginsels van fonda- 
mentlegging. Kategese is die inleg van 
Bybelse vooropstellings. Dit beteken 
kategese is véér-arbeid, waarna ver- 
dere arbeid moet volg. Die nê-arbeid is 
die verklaring, die begrip, die predi- 
king, die uitleg wat volg in die res van 
die katkisant se lewe. Dis waar dat die 
uitleg, die prediking, die vernaamste 
in 'n mens se lewe is (Rom. 10:14 e.a.). 
Uitleg vind, vanuit die kategese gesien, 
plaas nê inleg. Kategese is primêr 
inleg, die inskerping van stellings. Ons 
moet versigtig wees dat ons onkundige 
kinders nie feite begryp sonder dat 
hulle die feite ken nie! Sê 'n vinnige 
begrip beweeg snel weer weg! Dit is 
tog immers ook 'n belangrike opvoed- 
kundige beginsel dat 'n kind iets moet 
en kan leer of hy dit verstaan of nie. 
Ek meen die hele proses van die op- 
voeding berus tog in 'n sekere mate op 
die aanleer van gedragspatrone sonder 
dat die kind dit eers verstaan waarom 
juis sus en nie so nie. 'n Kind word 
byvoorbeeld dissipline geleer reeds in 
sy babamaande sonder dat daar by die 
kleuter selfs enige begrip is van al die 
implikasies waarom hy gedissiplineerd 
is. 


In die kategese moet die ,,tekse”, die 
feite, uit die hoof geleer word. 


DR. H. G. v.d. WESTHUIZEN 


Die kinders hoef geensins die ver- 
klarings te lees nie. Lees hulle dit, doen 
hulle goed. Ook die kategete hoef nie 
primêr die verklarings te gebruik nie. 
Kategete hoef nie te verklaar, te ver- 
duidelik en begripsmatig te gesels oor 
die kategesewerk nie. Die prediker 
doen dit in die prediking. Oor die pre- 
diking kan die kategete 'n verdere 
begripsmatige gesprek voer met die 
katkisante. Met ander woorde — die 
kategete hoef nie primêre predikers te 
word nie. Dis waar die Sondagskool- 
verhale ontstaan. Die prediker is pri- 
mêre kategeet. Daarom kan die kate- 
gete net verder en gevarieerd dra wat 
die prediker gesê het. 


Terwyl die verklarings beskikbaar 
is, is hulle van tweeledige waarde. 


Eerstens bied dit 'n reserwe agtergrond 
vir die kategeet. Tweedens lei dit die 
kategeet na die belydenisskrifte en 
verder. 


Die verklarings is dus nie 'n hand- 
boek nie. Dit vervang ook nie die 
belydenisskrifte nie. Soos die Geloofs- 
leerboekie 'n begeleiding na die Kate- 
gismus is, so is die verklarings 'n 
sleutel na die belydenisskrifte. 


Dit gaan in die Geloofsleer vir kat- 
kisante nie om omvattende kennis en 
gedetailleerde uitleg daarvan nie. Dit 
gaan om hoofinhoud en algemene uit- 
leg: ,,En dit sou die beste manier van 
onderwys wees, indien 'n formulier 
geskryf is vir die doel (katkisasie), 
bevattend en op gemeensame wyse 
uitleggend die hoofinhoud van nage- 
noeg alle hoofstukke van ons gods- 
diens...” (Calvyn, Institusie IV, 19, 
13.) 


(Word vervolg) 





LEES! 


Die Rooiborsie en ander stories 
deur Fides Loubser. 
Perskor, Johannesburg. 


Die beginner storielesertjie sal hier- 
van geniet. 


Almelo 
deur Marius Gie. 


Uitgegee deur Voortrekker-boekklub, 
Posbus 4892, Johannesburg. 
Prys R2,40. 
'n Diepvoelige 
weergegee. 
Gelukkig is dit fiksie, want mens wil 
liewer nie hê dat sulke omstandighede 
noda bestaan nie. 


verhaal, dramaties 


EH.D. 
* OR % 


Agter vreemde maskers 
deur Hannah du Plessis. 
Dagbreek-boekkring, Posbus 4842, Jo- 
hannesburg. 
Prys R2,40. 
Weer 'n boek uit die ou tyd van Van 
der Stel. 
Aangenaam om te lees. Spannend en 
goed geskrywe. Meer van die skryfster 


word verwelkom. 
EH.D. 


LEES! 


Wanneer die oestyd kom 

deur Tryna du Toit 

Dagbreek Boekkring, Posbus 4842, Jo- 
hannesburg 

Prys R3,30 


Hier het ons weer 'n gawe en mooi 
gestelde roman van Tryna du Toit, wat 
die belangstelling van die leser enduit 
vashou. Die karakters word goed weer- 
gegee. 

EH.D. 
se ld Mk 


Slagoffers van liefde 
deur R. Hendriks 


Perskor-uitgawe 
Prys R3,30 


Dis 'n spanningsverhaal met 'n in- 
gewikkelde situasie wat eers teen die 
end 'n oplossing bied. 

EH.D. 
TT ET 


Ambassade van vrees 
deur Carl Steyn 


Perskor-uitgawe 
Prys R2,95 


'n Boek vol intriges, boeiend om te 


lees. 
EH.D. 

TOON 


Wie rek die 
landkaart? 


33 takkantore: Durban 
Beaufort-Wes 





Kimberley Oos-Londen Potchefstroom Vredendal 
Vryheid 
Kroonstad Parow Springs Welkom 
Upington Windhoe 































Ermelo Klerksdorp Paarl Pretoria 











Bethlehem Germiston 










Bloemfontein Johannesburg Pietermaritzburg 
Brits Kaapstad 


Kemptonpark 


Krugersdorp 
Pietersburg 
Port Elizabeth 


Lichtenburg Vanderbijlpark Sy Worcester 





Nelspruit Vereeniging 

Rondalia Bank: 
7 toetssentrums Pretoria Pretoria 





Rontoer-reisagentskap: 











6 Andrew Motelle: 






5 vakansie- en paneelklopwerke: Johannesburg Bloemfontein 












oorde: Pretoria Kaapstad Klerksdorp Ladysmith 
Buffelspoort Krugersdorp Port Elizabeth Johannesburg Estcourt 
Naboomspruit Bloemfontein TL. Durban Kaapstad (Ook by alle Van Reenen 
Hibberdene Kaapstad Kondalia Bloemfontein takkantore beskikbaar Volksrust 
Goudini Windhoek Toer Fort Mistake 


Virginia-park Pinetown Rondalia gee nuwe perspektiewe aan (tussen Ladysmith 
LS die landkaart met ons familiedienste died 
wat totelke verste hoekie van die land strek. EDEN 
"bord rd  Meeras 30 besparingsdienste wat Di ie 
4 E insleepdiens. toetssentrums, tegniese- en DRIE 
otelle - re . 3 
ps regsadvies, afslagvakansies, vakansie-oorde. 
400 seafflieerdé motelle, hotelle. buitelandse ae 
ie en plaaslike reisbesprekings, finansiering 


met insleepdiens en versekering msluit. 
Binne een jaar het ons bates met 
R11 miljoen gegroei. 
Rondalia en sy mense word 


deur R6é4 miljoen versorg. / 
KMP 0049 Ons groei saam met die landkaart. 

DIE HERVORMER, 

Gedruk deur 
N.H.W.-PERS, 
Posbus 18061, Hercules. 
Telefoon 77-2188/9. 
Fe EEN N Mey RA EE 


Amptelike Berigte 


NEDERDUITSCH HERVORMDE KERK 
VAN AFRIKA 


58ste ALGEMENE KERKVERGADERING 
18 MEI 1976 EN VOLGENDE DAE 


Aan alle kerkrade 

Ringskommissies 

Diensdoende predikante 

Hoogleraars in die Godgeleerdheid 

Emeriti predikante en professore 

Eervol ontslae predikante 

Lede van die Kommissie van die Alge- 
mene Kerkvergadering 

Die Administrateur 

Organe van Bystand (verkose en be- 
noemde rade en kommissies) 


Broeders en Susters 


In opvolging van 'n skrywe gedateer 
17 Maart 1975 word hiermee in terme 
van Bepalings 10 en 12 tot die Kerk- 
wet almal opgeroep, wat volgens Be- 
paling 10, reeds genoem, lede is van 
'n Algemene Kerkvergadering van die 
Nederduitsch Hervormde Kerk van 
Afrika, tot die agt en vyftigste Alge- 
mene Kerkvergadering wat gehou word 
op Dinsdag 18 Mei 1976 om 10.00 vm. 
en volgende dae in die Dirk van der 
Hoffsaal, Jacob Maréstraat 224, Pre- 
toria. 


1. Lede van die vergaderings 
Bepaling 10 hui: 

Die Algemene Kerkvergadering word 
gevorm deur: 

(a) die diensdoende predikante van 
die kerk; 

(b) uit elke gemeente van die kerk, 
een lid van die kerkraad; 

(c) die professore en ander dosente 
in die teologie vanweë die kerk, 
met gewone stem; 

(d) die emeriti-professore, die emeriti- 
predikante en diegene wat met be- 
houd van predikantstatus uit die 
diens van die kerk getree het en 
die Administrateur van die kerk, 
met adviserende stem 


2. Geloofsbriewe 


Aan elke gemeentelike adres word 
geloofsbriewe by hierdie oproep geheg 
vir voltooiing volgens voorskrif op die 
geloofsbrief aangebring. Voltooide ge- 
loofsbriewe moet ondergetekende be- 
reik nie later as 1 April 1976 nie. Alle 
geloofsbriewe moet voltooi en terug- 
gestuur word, ook waar geen lid van 
die kerkraad afgevaardig word nie. 

3. Verslae en beskrywingspunte 

Volgens genoemde skrywe van 17 
Maart 1975 moes alle verslae en be- 
skrywingspunte ondergetekende bereik 
het nie later as 1 Julie 1975 nie en 
verslae van Werkgroepe nie later as 1 
Oktober 1975 nie. 


DOODSBERIGTE 


IN MEMORIAM 


Dit het die almagtige God behaag om 
die siele van hierdie ons tans gestor- 
we broeders en susters, tot Hom te 
neem. Hulle liggame is aan die aarde 
toevertrou in die vaste en sekere hoop 
van die opstanding tot die ewige lewe 
deur ons Here Jesus Christus wat die 
vermederende liggaam aan Sy verheer- 
likte liggaam gelyk sal maak. 


In liefdevolle herinnering dink ons 
terug aan ons ontslape dierbares wat 
ons vooruitgegaan het en nou rus van 
hulle arbeid. Ons mis hulle, maar treur 
nie oor hulle soos die ander wat geen 
hoop het nie. Ons dank God vir wat 
hulle deur sy genade beteken het. 


PIETERS, Frederik Petrus, oorlede 10 
Januarie 1973. In 'n stille eensame 
kerkhof lê 'n dierbare wat ek so graag 
wou behou maar die Heer het hom ge- 
roep. Te gou. Ons verlange bly in ons 
voortleef. 

Verlangende eggenoot, 

kinders en kleinkinders. 


J. Pieters 
Devon. 


4. Agenda 

Die agenda word aan gemeentelike 
skribas, en ander lede van die verga- 
dering gepos, nie later as 1 April 1976 
nie. Skribas moet by ontvangs van die 
agenda dit onverwyld oorhandig aan 
die afgevaardigde en predikant waar 
van toepassing. 


5. Losies 
'n Lys van hotelle die naaste aan die 
vergaderplek, met tariewe — volgens 


die nuutste Publisiteitsverenigingslys 
— word aangeheg vir bespreking van 
losies deur elke gemeente self. Die 
tarieflys is die huidige en geen waar- 
borg kan gegee word dat dit met die 
vergadering nog dieselfde sal wees 
nie. Ons vertrou dat die vergadering op 
Woensdag 26 Mei 1976 sal afsluit. 

Op die medewerking van elkeen 
word gesteun om aan bogenoemde ta 
voldoen sodat alles ordelik gereël kan 
word. 





(Verlede maand is foutiewelik ver- 
meld dat 'n secundus afgevoordigde 
sitting kan neem om die primus te ver- 
vang as lg. reeds sitting geneem het 
Dit kan nie. Wie ook al sitting geneem 
het kan nie in die loop van die verga- 
dering vervang word nie). 

AMPTELIKE BERIGTE 


C] Vervolg van vorige bladsy 


Beroepe predikante 


Aangeneem 

Ds. T. H. J. van Nieuwenhuizen van 
Benoni na Silverton. 

Ds. G. P. J. Grobler (sr.) van Greyling- 
stad na Kampersrus. 

Ds. W. J. Slabbert van Sasolburg na 
Wesmoot. 

Prop. G. $. C. Scheepers na Rusten- 
burg-Oos. 

Prop. T. J. Botha na Odendaalsrus/Al- 
lanridge/Hennenman. 

Prop. Z. L. Meyer na Pretoria-Wes. 

Prop. H. P. Kern na Piet Retief/Pon- 
gola/Amsterdam. 

Ds. C. L. Badenhorst van Rustenburg- 
Oos na Bethal. 

Ds. L. M. P. Swanepoel van Hendrina 
na Vaalharts. 

Prop. D. $. Smit na Witbank. 

Prop. W. P. Prinsloo na Witbank-Suid. 

Ds. L. A. Nel van Volksrust na Groot- 
vlei. 

Dr. M. J. du P. Beukes van Newlands 
na Zuurfontein. 

Prop. T. L. Botha na Koornfontein. 


Prop. P. J. Cilliers na Bothaville. 


Bedank: 
Ds. J. J. P. Muller van Bronkhorst- 
spruit na Witbank-Suid. 


Ds. L. J. Meyer van St. Helena na 
Odendaalsrus/Hennenman/Allanridge. 


Ds. H. N. Botha van Villieria na Ken- 
sington/Johannesburg-Noord. 


Ds. F. J. H. Buitendag van Oos-Moot 
na Kroonstad. 


Ds. F. J. Engelbrecht van Pietersburg 
na Rustenburg-Kloof. 


Ds. S. Schutte van Belfast na Koorn- 
fontein. 


Ds. C. G. Botha van Drie Riviere na 
Philadelphia. 


Ds. N. C. J. Brayshaw van Welkom na 
Witpoortjie. 


Proponent D. $. Smit na Bothaville. 


Proponent W. P. Prinsloo na Krugers- 
dorp-Wes, Kroonstad en Johannes- 
burg-Noord/Kensington. 


Proponent Z. L. Meyer na Vanderbijl- 
park-Suid. 

Ds. J. C. van der Merwe van Newlands 
na Ontdekkers. 


Ds. J. H. Brandt van Glencoe na Wit- 
poortjie. 


VAN VUURENS 
LUISTER 


Mnr. J. P. J. van Vuren is besig om 


ig 


'n geslagregister van die Van Vuren 
familie op te stel en vra naamgenote 


se samewerking. 


Of u nou Van Vuren, of Janse(n) 
van Vuren, Janse(n) van Vuuren is, 


skryf aan hom of bel hom 


J. P. J. van Vuren 
Posbus 15329 
Lynn East 
0039 


Telefoon 82-1441 


Pretoria 













SUID-AFRIKAANSE 
ORRELBOUERS 


(EDMS.) BPK. 

in Suid-Afrika wat u kerk eer 
aandoen. 


Gebou 


Van die beroemde fabriek, Petit en Frit- 
sen, Holland. 


Vir Kerktorings, 


LUIDSPREKERSTELSELS: 


Gehoortoestelle vir hardhorendes, kerk- 
meubels, en aanverwante dienste. 


POSBUS 200 — PRETORIASTRAAT 157 — SILVERTON 
TELEGRAMME: ,,DIAPASON” 
TEL.: 86-4844/5/6 — 86-4305 
Kaapstad 77-8687 — Bloemfontein 7-4969 
Durban 72-3955 — Potchefstroom 7381 
Johannesburg 830-5108 


PYPORRELS: 










LUIKLOKKE: 






UURWERKE: 
Stadsale, 






Skole, ens. 












Ee 


Sy 


`s 
EE 


AE TEER 
DA Ee AA EE 
EE 


ERK) 








Gemoedsrus plus rente. 


Steeds die hoogste rente. 


Vaste deposito s: 


24 maande. . SA” Toe Spaamekening: . . . . . .8,5% p.j. 
12 tot 23 maande . . . . . 95%p. Kennisgewingdeposito's: 

Spesiale Spaarrekening: Koerse op aanvraag 

Onmiddellik opvraagbaar . . . 8% pj. 


Belê veilia-belê by Volkskas 

